
De fontibus hac in commentatione pergcribenda adhibitis. 

Quae de bello Burgundico narravimus partira ex aequalram scri- 
ptis et eorum, qui postea vixerunt deprompta sunt, partim ex 
documentis litterisque illo ipso tempore conscriptis. Quorum po- 
tissimum secutus testimonium litterarum manu scriptarum numero 
usus sum haud parvo. Quae primum inter Burgundiam et Au- 
striam a<jta sunt usque ad conventum Trevirensem, ad haec, quae 
pertinent litterae , earum gravissimas plurimasque exhibet Chmel 
in monumentis Habsburgicis I, 1. Quae deinde inter imperatorem 
regemque Daniae et Albertum Brandenburgicum parata sint, doce- 
mur documentis ab Hoefler in „Frankische Studien" (Archiv fur 
dsterr. Gesch. VII.), de rebus vero Helveticis a Chmel I. c, I, 1. 
et 2., et a Zellweger: „Ueber die wahren Grfinde des burgun- 
dischen Krieges" (Schweizerisches Archiv, 1847. V.), quod opus 
documentorum serie est illustratum. Ad controversias quae atti- 
nent Colonienses, documentis nituntur in „Archiv fur Gesch. u. 
Statistik des (rhein.) Vaterlandes. Bonn. 1785." Tom. I, ubi 
exstat actorum ex parte copiosorum res inter archiepiscopum , ca- 
pitulum. status archidioeceseos tractantium magnus numerus. 
Belli ipsius historiam ex Alberti marchionis litteris deprompsi in 
archivo Bambergensi servatis et principum Saxonicorum , quae in 
arch. Wimariensi exstant, deinde ex litteris ab urbe Coloniensi et 
archiepiscopo Trevirensi invicem missis, in archivo Confluentium 
servatis, denique praeter ea, quae Chmel 1. c, I. 1. 2. 3. etMinu- 
toji (das kaiserliche Buch des Markgrafen Albrecht Achill , Kur- 
furst Friedrich I. von Brandenburg, Anhang) tradiderunt, ex Zell- 
wegeri opere supra citato. Litterarum quidem Saxonicarum pars 
a Miillero in Reichstagstheater unter Friedrich III., tom. II. tradita 
est, qui cum litteras neque omnes neque totas neque satis accura- 
tas exhibuerit, ego documenta Wimariensia huc spectantia fere om- 
nia descripsi vel excerpsi. Documenta vero Bambargensia Dr. 
Burkhardi v. d. archivarii Wimariensis animo benigno debeo, qui 

quae ipse Bambergi descripserat, utenda mihi tradidit. Haec scripta 
et Wimariensia partim etBambergensia plurimum valent neque ante 
Droysenium (Preussische Politik II.) ab ullo adhuc scriptore adhi- 
bita sunt. Qui idem vir dignissimus scripta duo haud parvi mo- 
menti ex archivo Dresdensi adhibenda mihi tradidit. Minoris autem 
momenti sunt notitiae ex archivo Confluentium et Bremensi a v. d. 
Dr. Beyer et Dr. Ehmck mihi missae. 

Praeterea exstant varia documenta variis in operibus, quae 
singulatim nominare omitto. 

Ex operibus aequalium scriptorum praeter Magnum Chronicon 
Belgicum (apud Pistorii Ss. rer. Germ. ed Francofurti anno 
1548, III.) et „Cronica van der hilliger stat van Coellen" (Coloniae 
anno 1 499) , quorum utrumque ex parte chronico utitur archiepi- 
scoporum Coloniensium nuper edito ab Eckertz in Annalen zur 
Gesch. des Niederrheins , 1855. II., modo commemorabo: „Chro- 
niques de Jean Molinet ed. Buchon. Paris 1828. tome I. tt et 
„Reimchronik der Stadt Neuss zur Zeit der Belagerung durch Karl 
den Kiihnen von Christianus Wierstraat, Stadtsecretarius, herausgeg. 
von E. van Groote (Coloniae anno 1 855). Quorura ille res facta- 
que exercitus Burgundici satis copiose narrat magnamque habet 
auctoritatem , quamquam Burgundionum gloriae illustrandae justo 
magis est studiosus. Wierstraat autem accuratissime et verissime 
Novesii obsidionem et quae intra urbem acciderunt versibus per- 
scripsit. Doleo, quod carmen obsidionis Novesiensis a Eudolfo 
Langio, qui episcopum Monasteriensem comitatus est, compositum 
et anno 1486 Monasterii typis impressum accipere non potui *). 
De Helvetiorum consiliis maxime per Schillingium edocemur, 
(Burgundische'Kriege, Bern 1743), quamvis opus caute adhiben- 
dum sit. De civitatibus vero Germaniae septentrionalis adeundus 
est Dettraar (Llibische Chronik, ed. Grautoff.). Cominaeus vero et 
Glivarius Marcanus non multa tradiderunt de hoc bello. 

De ceteris fontibus conferantur, quae sub textu notavimus. — 

Cum fieri hoc loco non possit, ut totam dissertationem prelo 
subjiciam, ea quibus ad partem hic editam satis intelligendam 
opus est, summatim modo praemittam. 

J ) Cujus viri scripta omnia interiisse videntur; nam Erhardus, qui plura de ejus 
vita scripsit, se nulla vidisse fatetur. 

Anno 1463 cum Theodoricus archiepiscopus Coloniensis mo- 

reretur, res pecuniariae archiepiscopatus maxime erant turbatae. 

Ut enim magnos sumptus compararet, quibus ad politica ejus stu- 

dia opus erat, bonorum et reditus maximam partem oppignera- 

verat. Quo factum est , ut capitulum et status ad opes auctorita- 

temque pervenirent, quae ut coufirmarent capitulum Rupertum 

ducem Bavariae elegit archiepiscopum , qui infirmus homo neque 

ulla praeditus ambitione putabatur. Sed mox postquam diguita- 

tem adiit, fieri non posse intellexit, ut nimis exiguo reditu sibi 

relicto curiae sumptus ne hos quidem tenues sustineret, et cum 

possessoribus bonorum oppigneratorum persuadere non posset, ut 

de illis tradendis cura ipso paciscerentur, vi iis potiri temptavit. 

Quam ob rem saepius auxilium a fratre Friderico comite Palatino 

petivit; is tamen paene omnibus bonis expugnatis, adeo per totum 

archiepiscopatum animos in Rupertum incitavit, ut semotis copiis 

Palatinis adversariis resistere non posset. Ac papa et imperator 

partibus adversariorum faventes Ruperto mandarunt, ut redditione 

omnium bonorum eorum animos pacifice cunciliaret; quod non 

factum est. Tandem vere anni 1473 capitulum, nobiles. milites 

urbesque quatuor cum convenissent, pronuntiarunt, Rupertum 

archiepiscopatui administrando non sufficere et Hermannum land- 

gravium Hassiae, praepositum apud Scti Gereonis, gubernatorem 

et protectorem dioeceseos elegerunt. Ruperto igitur imperatore 

genti Palatinae inimico , cum frater Fridericus auxilium praestare 

nequiret, .nulla remanebat spes, nisi Carolum Audacem, ducem 

Burgundiae, qui illo ipso tempore Gelria occupata archiepiscopatui 

vicinus factus est, ipsi esse succursurum; ad quem ipse Zutpha- 

niam profectus promissum accepit, exercitu eum opem laturum. 

Initio quidem Carolus Treviris cum imperatore conveniens eum 

oum gente Palatina conciliare temptavit, sed nihil impetravit, 

immo ipsas has res Colonienses imperatorem praetexuisse scimus, 

1* 

cum subito conventu Trevirensi discederet. Is cum Coloniam 
advenisset Hermannum administratorem confirmavit, eundem- 
que quum x M . fl. se daturum esse promisisset, papae se commen- 
- daturum pollicitus est, ut futurus archiepiscopus crearetur. Cum 
vero nihil amplius valeret, administratori ipsius viribus jus ab im- 
peratore confirmatum exercendum erat. Hac in re bellum evitari 
non posse mox apparuit, cum Rupertus, qui invitatus ab imperatore 
Coloniam non venerat, iterum ad Carolum se conferret, qui offensi- 
onis ab imperatore sibi illatae ulciscendae avidus magnaque vol- 
vens consilia Treviris per Lotharingiam et Alsatiam in Burgundiam 
profectus erat. Cui Rupertus Dibione advocatiam archiepiscopahis 
hereditariam tradidit , postulans ut armis ipsum restitueret. Quod 
pollicitus Carolus statim Coloniensibus imperavit, ut advocatiam 
suam agnoscerent, et insignia Burgundica curiae dominicae affige- 
rent. Ad quod mandatum Colonienses nihil respondentes cum insig- 
nia detraxissent pedibus que calcassent summo opere omnia ad bel- 
lum paraverunt, mercenarios conduxerunt, cum archiepiscopoTrevi- 
rensi de auxilio suppeditando egerunt, ab imperatore et comitiis 
Augustanis auxilia petierunt. Simul Henricus Hassiae frater 
administratoris copiis Hassicis collectis a Coloniensibus belli dux 
factus est. A partibus Hassicis cum maxima capituli nobilium 
que pars stabat, tum urbes Colonia, Bonna, Ahrweiler , Novesium, 
Andernacum, ab archiepiscopi partibus Remagen, Sinzig, Linz. 
E quibus maximi erat momenti Novesium, quippe quod in primis 
pateret impetui e Burgundia illato. Huc igitur Carolus simulut 
accepit, quanta contumelia Colonienses ipsum affecissent, Rober- 
tum Arburgensem misit, ut oppidum sive pactione sive proditione 
sub potestatem Burgundicam redigeret. Illo vero a consulibus 
urbe excedere jusso Carolus consilium cepit belli archiepiscopatui 
inferendi, quamvis tum cum maxime Alsatia deficeret ef Sigmun- 
dus duxAustriae, conjurationes superior et inferior se conjungerent, 
Franciae rege auctore et protectore 2 ). Prorogavit igitur indutias 

2 ) Die XXV. Martii aniii U74 inter Sigmundum et Ilelvetios foedus Constantiense 
ictum est. Jam prius conjuratio exstiterat inferior intcr episcopos Basilecnsem ct Ar- 
gentoratenscm et civitates Basileam, Argontoratum , Colmarum, Schletstadium , qua 
cum liga Sigmundus IV. Aprilis pactus est, postquam jam antea inter conjurationem 
superiorem et inferiorem unio exstitit. Omnes uniones in decem annos factae sunt. 

cum Ludovico rege Franciae factas usque ad primam Maji diem 
anni 1475 li , simulque cum Eduardo rege Angliae societatem iniit, 
ut una proximo anno Franciam aggrederentur occupatamque divi- 
derent. Speravit enim se antea bellum Coloniense ad finem per- 
ducturum regionemque medii Rheni sibi subjecturum. Cui quanta 
praeter ea consilia fuerint et tunc et postea multi disseruerunt. 
Hoc quidem certum est, nihil fuisse illud bellum nisi initium ali- 
orum, quae postea inita sunt contra rebellem Alsatiam, Helvetiam, 
Lotharingiam. 

Notum est Treviris inter imperatorem et ducem Carolum 
de summis consiliis actum esse, de corona Carolo imponenda 
et de nuptiis Mariae cum Maximiliano celebrandis. Quae consilia 
utrique principum maxime cordi fuerant, quaeque cum non succes- 
sissent magnum inter eos odium provocarunt. Nec multo post 
Chri8tianus rex Daniae Rotemburgium venit ad imperatorem, 
magna consilia animo volvens. Qui imperatori persuasit, ut inter 
ipsum, Albertum marchionem Brandenburgium, reges Franciae, 
Scotiae, Daniae magnum foedus iceretur ad libertatem civitatnm 
vasallorumque supprimendam , hoc autem foedus ab imperatore 
praecipue contra Carolum * ducem versum est. Quod Christiano 
illi quidem minime placuit, licet voluntati imperatoris annueret, 
Ludovicus autem rex Franciae ad id maxime se paratum esse dixit, 
cum imperator Stephanum Bavariae ducem (qui capitularis fuit 
Coloniensis, Ruperto inimicissimus) ad eum misisset. Deinde 
quum bellum contra archiepiscopatum Coloniensem a Carolo pa- 
rari pateret, acrius de unione imperatoris et Ludovici regis actum 
est. Stephanus dux iterum Parisios missus est. 



Postquam Robertus de Arburg Novesium reliquit, cives Colo- 
niam ad consules et capitulum miserunt auxilii petendi causa, ne 
obsidione futura opprimeretur. Illud enim certum videbatur Caro- 
lum si archiepi8Copatum invaderet istam urbem primam oppugna- 
turum esse, quia totius dioceseos quasi propugnaculum contra 
Burgundiam erat. Atque eo tempore Coloniae partes dissensisse 
videntur , utrum bellum parandum vel pax quaerenda esset. Neque 

enira latuit bellum illud fore cum duce strenuissimo , cui nullus us- 
que ad hoc tempus exercitus restitisset. Tamen postquam longe 
haesitatum est 3 ), Hermannus ipse Novesium petiit „cum notabili 
numero nobrlium vasallorum et numerosa multitudine equitum pro 
majore .parte ex Hassia et nonnullis pedestribus vernaculis 4 ).' 4 
Jam plures per menses Ruperti centurio peritissimus a Friderico 
Palatino ad auxilium fratri missus , Martinus de Ruyssenbach urbem 
vexaverat , varios discursus circa urbem faciens , hominibus pecori- 
busve insidians, deinde metatis castris dimidium milliarium a No- 
vesio urbe remotis obsidionem eo raodo anticipavit, ut Novesienses 
ab omni commeatu vel munimentis afferendis abscluderet. E tanto 
periculo ut se liberarent Novesienses ex urbe egressi die XXII. 
Junii ubi primum illuxit de hostibus improviso oppressis magnam 
reportarunt victoriam. Martinus ipse tam grave vulnus accepit, 
ut paulo post moreretur. Magnum vero pecorum numerum cepe- 
runt , deinde ex locis circumjacentibus vi et pecunia omnia in urbem 
coegerunt, arbores circa urbem desecarunt. Monaeierium ordini 
sancti Augustini adscriptum, ante portam superiorem situm, mona- 
chi cum deseruissent , pars in alia monasteria refugit , pars in ur- 
bem se contulit, tantum commeatum secum ferens, ut omnes mo- 
nachi plus tres annos vivere possent. Sed omnia ad communem 
usum praebuerunt. Denique in monasterio ipso , quaecunque res 
ad belli usum usurpari posse videbantur, a civibus militibusve in 
urbem ablatae sunt. Certe obsidio eo tempore orta est, quo om- 
nis prioris anni penus jam consumptus esse solet , tamen septin- 
genta vini optimi plaustra reperta sunt, insuper tanta frumenti 
multitudo inerat, ut panibus duodecim millia maldrorum siliginis 
consumerentur et praeterea decem millia cerevisiae vasorum coque- 
rentur. Pecorum quamquam satis magnum numerum ex locis vici- 
nis compulerunt ipsisque civibus multa adfuerunt propter pascuo- 
rum bonitatem , tamen versus finem obsidionis summa inopia ex- 

3 ) Magn. Chron. Belg. in Pistorii Ss. rer. Germ. tom III. p. 411. 

*) Haec et sequentia usque ad oppugnationis initium ex magno chronico Belgico 
hausta sunt, cnjns anctor monasterio saucti Augustini adscriptus his teniporibus ae- 
qualis fuit. Scripsit autem, quauiquam initium modo obsessionis uarravit, post finem 
belli. Qui opus post belli finem^incepisse et a morte ablatns fuisse videtur, priusquam 
incoptum perfecit. 

stitit, quae eo sublevata est, quod melle sic abundabant, ut 
quingenta vasa per singulos dispensari possent, „eo quod plures 
oppidani quaestum faciunt de tortis conficiendis u ut refert auctor 
magni chronici Belgici 5 ). 

Interea dux dehortantes imperatoris litteras aspernatus 6 ) jam 
Junio mense bellica consilia manifestavit. Qui die XX. Lucem- 
burgiae praecepit , ut incolae ab omni cum subditis Ruperti rebel- 
libus desisterent commercio, itemque cum duce Austriae civitatibus- 
que in Alsatia et Ferretta sitis, quippe qui omnes se hostes adversus 
ipsum praestitissent 7 ). Deinde magno exercitu apud Trajectum ad 
Mosam coacto, versus finem mensis Julii in archiepiscopatum Co- 
loniensem profectus est. Ac fieri aliter non poterat, quam ut No- 
vesium primum aggrederetur, quia duo milliaria infra Coloniam si- 
tum ex ipsins territoriis venienti prima urbs munita occurebat. 
Plurimum enim interfuit, ut Rhenum fluvium ascendens exercitum 
semper augere et commeatu munimentisque instruere posset. Sum- 
mus ei terror ac pavor paene incredibilis antecessit. Nam commu- 
nis] in omnibus fuit opinio, Carolum non modo archipraesulatui 
Coloniensi bellum minari, sed toti imperio. Eum in animo habuisse 
aliquo loco legimus, utpedem in imperio poneret 8 ). 

Praecurrentibus tantis rumoribus die XXIX. mensis Julii ante 
Novesium cum exercitu apparuit 5 ). Ac primum quidem praeconem 
ad consules misit, ut urbem ipsi traderent. Qui ab Hermanno 
landgravio moniti , ne animo deficerent , fortiter responderunt sibi 
cum duce nihil amplius agendum esse, quum urbem imperatoris 
ac papae auctoritati tradidissent. Jamque ira ita efflagravit, ut 
non multum abesset, quin milites istum praeconem verberibus in- 

5 ) Eadem refert Wierstraat in fine operis sui. 

6 ) Patet ex litteris Henrici Snydermanni, ex arch. Confl. Etiam legatns papae inter- 
cedens discordias coniponere temptavit , sed frustra &t ipse narrat in epistola Romam 
missa, cfr. Muller R. T. T. II, 1. p. 655. 

7 ) Datum in vnserm Sloss zu Lutzembnrg des XX. tages brachmonats 1474. Ex 
arch. Wimar. 

8) Tales rumores etiam iu Burgundico exercitu divnlgatos fuisse — Magn. chron. 
Belg. testattir. 

9 ) Hoc tempore Christiani Wierstraati chronicon incipit versibus illustratum : Reim 
chronik der Stadt Nuyss durch Christianum Wierstraat gecretarium, Denuo edidit 
a. 1855. Hcrmann van Groote. 

terficerent. Praecone sic repulso Carolus eadem die sex mfllia 
Lombardorum et Picardorum militum exquisitissimorum versus ur- 
bem misit, ut gravi impetu eam oppugnare tentarent. Qui quam- 
vis- ferocissimi „leonum instar tt incursarent, a Novesiensibus tam 
vehementer excepti sunt, ut pluribus horis post magno cum vul- 
neratorum numero recederent 10 ). Tum Carolus constituit, ut urbs 
undique obsideretur. Sed antea situs mihi urbis paucis descri- 
bendus est 11 ). 

Drbs hoc tempore Rheno propior quam nunc sita erat eo loco, 
ubi flumen Arpa in Rheni brachium fluxit, ita ut tota pars orien- 
talis undis allueretur. Posita est in colli eminentiore, versus aquam 
graduum modo satis praerupte decurrens. De magnitudine nihil 
relatum est, sed ab septentrione usque ad meridiem multo longior 
erat, quam ab oriente usque ad occidentem. Itaque necesse erat, 
ut tribus modo partibus munimentis defenderetur. Quas tres partes 
murus simplex circumdedit, deinde tota pars septentrionalis et 
dimidia occidentalis ab altero quoque muro cingebantur , ita ut du- 
plex murus existeret. Spatium interjectum terra repletum erat ac 
locum satis magnum proeliandi praebebat. Praeterfluxit fossa to- 
tum murum partim duplicem, partim simplicera. Atque in ea parte 
quae simplici tantum muro utebatur, extra fossam agger exstru- 
ctus erat, quem altera fossa cingebat. Quae munimenta usque ad 
flumen porrigebantur, trans ea arboribus virgultisque terra obserta 
erat. Civibus ibi hortos fuisse scimus. Quartam partem ut jam 
memoravimu8 , Rheni brachinm praeterfluebat cum Arpa conjun- 
ctum. Etenim antequam Rheni brachium usque ad Arpam pervenit, 
in duo nova brachia divisum est, ita ut in alterum Arpa effunde- 
retur, alterum sinum satis magnum faciens paullo infra urbem cum 
altero iterum se conjungeret; neque multo procul ab hoc loco oranis 
aqua in Rheni ipsius alveum incurrit. Tali modo insula exstitit, 
quae ad defendendam non minus quam ad obsidendam urbem magni 



10 ) Magnnm Chron. Belgicum et Wierstraat, sed hic brevissimns. 

n ) De qao ab auctore magui chron. Belg., a Wierstaat, a Molinet aliisqne mnlta' 
qnidem sed non congrnentia inter se relata snnt. Id certe intelligimus nomina Rheni 
et Arpae plnribus vicibns confundi. Ac dicam quae mihi justa ac recta esse visa sint. 
Cfr. LOhrer Geschichte der Stadt Neuss. Neuss 1840. 

momenti erat. Cujus insulae pars minor fossa sive natnrali sive 
artificiosa separata erat a majore. Duae igitur insulae major mi- 
norque exsistebant. 

Portae urbi erant quinque, superior, telonea, Hammonis, infe- 
rior, Rhenana, a meridie usque in septentrionem. Portam superio- 
remegresso mox monasterium ordini Sancti Augustini adscriptum 
occurebat. Ibi dux sedebat. De magnetudine exercitus quem se- 
cum duxit, multa tum atque recentiore tempore fabulosa vulgaban- 
tur, sed certa testimonia 12 ) eo congruunt, plus tredecim millia et 
ducentos milites legionarios eum non habuisse, quorum major pars 
equitum erat. Addendi sunt fere quatuor millia hominum, qui 
exercitum sequebantur. 

Obsessa autem fuit urbs hoc ordine. Portam Rhenanam comes 
de Campobasso, inferiorem Galeotto cum Lombardicis obsidebant 
Jancigeris et cum arcuballistariis peditibusque aliis. Ante portam 
teloneam Balduinus de Lannoy castra metaverat, spatiumque inter 
ipsum et Jacobum Galeotto Jacobus de Wanperghe, Bernardus de 
Ravenstein, Rimarius de Broichhusen implebant, quorum ultimus 
cum suis militibus portam Hammonis oppugnabat. Deinde locum 
usque ad ducis tentoria tenebat Lancellotus de Bellamont, quaeque 
intererant inter ducem et Arpam a Philippo de Poitiers et a Ferry 
de Clissance obsidebantur. Dux ipse eatis magnum numerum, 
praecipue potentissimos vasallos secum habebat, comitem Chima- 
jum, Nassouiensem, Lucemburgensem (filium comitis stabuli de 
Sancto Paulo), Vintoniensem (regulum Gruthusii), Everardum Ar- 
denburgensem, Guidonem Meghensem (Humbercourt) , Johannem 
Egmondanum etc, deinde ducem Montanum Guilelmum, Johannem 
filium ducis Clivensis, initio obsidionis etiam marchionem Ferra- 
riensem , fratrem spurium Antonium multosque alios. — Postremo 
trans Arpam, inter Arpam et Rheni brachium Anglicorum castra 
posita erant. Qni quum omnes arcuballistis uterentur hostes e Ion- 
ginquo vexabant, prohibebantque quominus naves ad oppidum ad- 
veherentur vel Novesienses per Arpam in insulas exirent. Ista 



12 ) Wierstraat et Molinet. Dorante obsidione duo cives ex urbe egressi impcratori 
idem retulerunt. Ex arch. Wimariae. 

tamen circumvallatio ab urbe tam remota erat, ut Novesienses sine 
timore per portas egressi circumvagarentur. Ac maxima praesidia 
ante portas Rhenanam et superiorem posita erant, quia urbs his 
locis propugnacula munitissima habebat. Praeterea in toto muro- 
rum aggerisque cursu multae turres vel similia propugnacula ex- 
structa erant, e quibus Novesienses tormenta in oppugnatores deji- 
ciebant. Denique fuit urbs ut his temporibus munitissima neque 
minus civium ac praesidii fortitudine quam murorum firmitate 
tuta 13 ). Milites pedestres equestresque fuisse praesidio mille octin- 
gentos legimus 14 ), quibus Hermannus ipse praeerat, non minus viri 
bellici quam ecclesiastici virtutibus insignis. Consules fuerunt 
Johannes de Erpenrode et Reinboldus Heyebisce 16 ). Sed Carolus 
vinearum, tormentorum, telorum, ballistarum, globorum armorum- 
que cujusvis generis immensam multitudinem secum attulit. Nam 
uti instituta militaria sic instrumenta quoque et machinae Carolo 
multo meliora fuerunt, quam ceteris jprincipibus. De hac se scri- 
ptores congruunt. 

Circumvallatione ista, quam narravi, perfecta fnox Carolus opus 
esse intellexit, ut insulas occuparet, ob hanc maxime causam, ut 
urbem ab omni ope ferenda abscluderet. Sed cum mercenariorum 
magna manus ex Lombardorum castris egressa natando ad alteram 
ripam pervenire temptaret, plurimi aquarum impetu avulsi inutilem 
mortem obierunt. Nec prosperius alter conatus evenit, quum ali- 
quot diebus post comes 'de Campobasso per virum natando per- 
gressum navem funibus in insulam trahi et Lombardorum ac Picar- 
dorum numerum trajicijussisset; ubi enim centum et viginti alteram 
ripam asseculi sunt, fune discisso, a majore numero Novesiensium 



13 ) Molinet ipse de Novesiensibus , I. p. 44. „Si prouesse chevaleureuse se trouva 
oncques residente en ville par terre, elle avait en Nusse glorieuse habitation." 

14 ) Magn. Chron. Belg., etiam Comines 1. IV. cap. II. Rommel Geschichte von 
Hessen III., 1. p. 52: Hermannus adduxit M pedites et VC equites Hassicos. Hoc quo 
que loco Bircken majorem numerum affert, 111* peditum et T c equites. (p. 793.) 
Idem multorum nomina attulit, sed apud Rommel I. c. p. 57. eorum nullum, sed pror- 
sus alia rcperi. Quae Rommcl attulit , ex Dilichii chronico Hassico extracta sunt, 
p. 258 (ed. Cassel a«- 1608^ ). 

15 ) Moiinet I, 80: Jean de Herprode et Rembout Heyebisce (Hegewisch ?) , militi- 
bus praefectum nominat Musebacque (Meusebach). Ex litteris interceptis. 

erupto post atrocissimum pugnam plurimi trucidati aut in aquam 
depuisi suut 16 ). Id pbsessis prosperrime contigerat, quum post 
quatuor dies quingentos milites, quos a Coloniensibus Hermannus 
landgravius petierat aperto Rheno intra urbem accipere possent. 
Eodem modo civium Bonnensium quaedam manus in urbem advecta • 
est media luce. Quo acriiis dux insulas occupare et aqua absclu- 
dere conatus est. Sequenti igitur die (XI. Augusti) trecenti lan- 
cigeri, trecenti arcuballistarii aliique pedites quingenti navibus tra- 
jecti insulam sine certamine occuparunt, quos Novesienses propter 
ingentem numerum oppugnasse non videantur 17 ). Quo facto Jodo- 
cus de Lalaing et Ludovicus de Soissons insulam majorem , mino- 
rem comes de Montfort cum militibus occuparunt. Quibus ut com- 
mercium fieret cura ceteris castrorum partibus dux trans Rheni 
brachium meridionale et in septentrione trans Arpam cum eodem 
Rheni brachio conjunctam duo pontes faciendos curavit. Atque 
quum Colonienses navem materia ad exardescendum facile reple- 
tam ad pontem meridionalem incendendi causa advexissent, quam- 
quam non successerat, dux pontis loco aggerem ligneis factum et 
terra repletam exstruxit, ut Colonienses ab urbe prorsus absclu- 
deret. Aliosque aditus prohibuit multis navibus e Belgica advectis, in 
Rheni brachiis positis et catenis inter se conjunctis. Quibus omnibus 
peractis urbera prorsus cinctara vehementissimis impetibus crebro 
repetitis maximoque tormentorum enormium numero oppugnare coe- 
perat. Sed Hermannus landgravius militum civiumque animos tam 
fortiter exhortatus est, ut omni timore abjecto usque ad mortem ur- 
bem sese defensuros esse jurarent. Ac pugnandi cupiditate permoti 
jam primis Augusti diebus eruptione facta per portam teloneam 
Burgundiones adorti sunt, tamen ubi illorum aliquem numerum 
interfecerunt, sic infeliciter dimicarunt, ut relictis qui fugere non 



Wierstraat etMolinet, qui de militum utriusque partis numero discrepant. Mo- 
linet CXX Burgundiones transeuntes facit , sed apud Wierstraat CC aut moriuntur aut 
capiuntur. Novesienses fuerunt CL, si Wierstraat, CCC si Molinet sequimur. Quid 
verum sit dyudicari non potest , sed Molinet in universum multo minore fide dignus 
est, quam Wicrstraat. Excusandi enim vel gloriandi gratia plus semel veritatem prae- 
termitterc audet. n 

17 ) De hac insularum occupatione Wierstraat brevissimus «st. 

poterant, celerrime in urbem recederent 18 ). Qua strage afflicti 
*animo non defecerunt, sed Terba saltem Burgundionum provoca- 
tOria conviciaque et grandiloquentiam eodem modo referebant. Sed 
eo impetuosius dux urbem urgebat. Diuantii, Leodii memor brevi 
tempore fore speravit, ut hoc quoque oppidum multo minus expu- 
gnaret. Ac primum quidem conatus est omnem aquam ab urbe 
avertere fluviis derivatis, sed fontes intra ipsos muros satis aquae 
praebebant 19 ). Immanem vero singulis diebus tormentorum multi- 
tudinem in urbem mittebat. Inter quae globos centum librarum 
ponderis fuisse accipimus. Quibus portam inferiorem fere totam 
destruxit, sed civium strenuitate nunquam languescente omnia noctu 
renovabantur, quae bostium adortus deleverat. In dies vero an- 
gustiae crescebant, praesertim cum Carolus portae Rhenanae ter- 
ribilem impetum meditaretur. Ex grandissimis enim quercubus 
turrim exstrui jusserat, semirotundam triginta pedes altam, quam 
gradibus ascenderent, ut ex alto tormenta mitterent. Viginti quin- 
que pedes remota erat ab incolarum propugnaculo munitissimo ad 
portam Rhenanam. Inde ab hac turri Lombardi innumera tela con- 
jecerunt, partemque propugnaculi ac turrem columbarum, quae di- 
cebatur, deleverunt, sed ubi noxfinem imposuit, Novesienses arenae 
et stercoris magna multitudine lacuna siterum implerunt. Tum Ca- 
rolus duobus diebus post (X. Septembris) per septem horas con- 
tinuas istud propugnaculam oppugnavit, sed Novesiensium fortitu- 
dine atque constantia omnes conatus ad irritum redacti sunt. Jam- 
que muros arietum pulsu quatere inceperat, obsessi autem tantam 
multitudinem lapidum, aquae calidae, calcis ferventis, quam mu- 
Heres ipsae afferebant, in eos dejecerunt, ut magna cum clade de- 
sisterent. Quod cum mane accidisset, dux post meridiem Nove- 
siensibus fatigatis altero impetu portam superiorem occupare tem- 
ptavit, sed iterum Burgundiones tanto telorum numero excepti 
sunt, dum equites Hassici eruptionem faciunt, ut terga verterent, 



18 ) Wierstraat v. 866 — 870: ,Van mannen ind van wyuen, hoird man dat seer 
clagen. 

19 ) Plares enim rivi occidentalem Novesii partem praeterfl uentes , quornm unns 
Kruhr, in fossam, deinde in urbem deducti fuisse videntur. Quos ad rivos molae ex- 
structae erant. 

arietibus machinisque relictis. Permulti ab utraque parte caesi 
sunt, trecentos Burgundiones totidemque obsessos Molinet jam 
priore adortu necatos esse narrat 20 ). Praefeetus autem Lombar- 
dorum indutias petiit accepitque ab Hermanno landgravio, ut suos 
sepeliret. Jam Novesienses id initium fore pacis sperabant, ducem 
tanta calamitate deterritum esse rati. Quae spes fefellit, immo 
mox sentiebant periculum miseriamque denuo augendam permanere. 
Dux quum urbem utique expugnare decrevisset, ante initium hiemis 
vel priusquam auxilium ex imperio veniret, id fieri maxime cu- 
piebat. 

Quum legati Colonienses ducis exercitum appropinquare nun- 
tium ad imperatorem tulissent, auxilium petentes, comitia non- 
dum discesserant. Atque pridie ejus dici , qua Carolus Novesiuin 
primo oppugnavit, imperator litteras ad principes emisit, mandans 
ut de imperio defendendo consulerent 21 ). Simul Adolfum Mogunti- 
num, qui solus principum potentiorum Augustae aderat, ad Alber- 
tum Brandenburgicum misit, qui exercitus cogendi causa aestima- 
tionem facerent. Quae dum geruntur novi oratores advenerunt, 
Novesium jam obsideri nuntiantes, postulantes, ut auxilium et ma- 
ximum et celerrimum ferretur. Cum vero imperator se ipsum con- 
tra Carolum profecturum esse sed pecunia carere dixisset, illi mille 
florenos pro unaquaque hebdomade atque florenorum centum millia 
post bellum prospefe confectum urbem soluturam esse promiserunt. 
— Haec initio Augusti fuere, praeeedentibus vero mensibus quid 
actum sit, non planum est. Per legatum Apostolicum 23 ) , per re- 
gem Daniae 24 ) temptatum erat, ut res cum Carolo componerentur, 
8ed frustra. 



20) Molinet I. p. 45—47. Wierstraat v. 604: 

dair buyssen synt do bleuen vil hondert inynscben doyt. V. 632 : dar bleuen doyt 
vyll burger ind junckherrn stoulz vyt Hessen. 

21) Augsburg dornstag nach sant Jacobstag. Ex arch. Wimar. Cfr. litteras cjus- 
dem diei ad ducem comitem Wirtembergenscm apud Sattler IV. 64. 

22) Haec Bircken, ex quo M&ller R. T. T. et Paul v. Stettcn in Geschichte von 
Augsburg. 

23 ) Miilter R. T. T. 

2*) Comines ed. Lenglet II, p. 213. XXI. die Julii oratores Danici apud ducem 
fuerunt. 

Interea Albertus marchio cum Adolfo Moguntino primis Augusti 
diebus irToppidum Gunzenhausen convenit. Atque in capite sua- 
soriae id posuerunt, ut imperator ipse Francofurtum se conferret, 
ibique principes terrarum Rheno adjacentium eorumque exercitus 
ad se couvocaret. His cum copiis proximum periculum prohibere- 
tur atque dux Carolus ab expugnatione dioeceseos tamdiu impedi- 
retur, donec totus imperii exercitus convenisset. Ceterum suase- 
runt , ut eodem tempore Sigmundus dux Austriae cum foederatis 
principibus, civitatibus, Helvetiis Carolo bellum inferret, Burgun- 
diam superiorem invadendo. Ac promitteretur illos nunquam ab 
imperio aut imperatore desertum iri. Deinde aestimationem fece- 
runt, qua CXXX M hominum ex toto imperio contraherentur , quo- 
rum dimidia pars contra Turcos bellum susciperet, altera Carolum 
repelleret. Quatuor igitur exercitus ut instruerentur suaserunt, qui- 
bus singuli duces praeficerentur, unus exBavaricis, unus ex Au- 
striacis, unus ex Saxonicis, unus ex ecclesiasticis principibus; im- 
perator omnibus caput praeesset. Sane studium fuit tantum, 
quantum homines longum per tempus in imperio non vidissent. 
Speravit marchio se omnia recturum esse; nam quis fuit belli pe- 
ritior, quis majore fama! Ac terrae quidem singulae sic aestimatae 
sunt, ut Sigmundus et foederati XX M , principesRhenaniXX M , Has- 
sia, Saxonia, Franconia XX M , imperii pars septentrionalis cum ur- 
bibus maritimis XX M , BavariaX M , Badenia, Wuertembergia, Sueviae 
pars quae non Sigmundo esset foederata X M , imperator pro terris 
hereditariis una cum archiepiscopo Salisburgensi X M , Bohemia X M 
hominum mitterent. Praetera in singulis partibus singula quoque 
enumerantur, sed non tam lege distributionis quam aestimatione 25 ). 
Dimidium fere omnium copiarum ut contra Turcos bellum pararet, 
statuerunt, scilicet Austria , Salisburgium , Bavaria, Sueviae pars 
cum Sigmundo duce non conjuncta, Polonia denique et Bohemia. 
Etiam mari dux oppugnandus videbatur, ad quod Dania, Dithmarsi, 
Frisia et Scotia invitarentur. Postremo C M florenorum necessaria 

25 ) Quae summae singulatim enumeratae efficiunt CXXIVM Iic homines, quibus ex 
toto imperio sex millia adderentur. Exceptae sunt autcm terrac ducis excrcitui finiti- 
mae: Jnliacum, Clivia, Mons, ROteln, Nassovia, Mediomatricum, Aquisgranum, Geln- 
hausen, Friedberg aliaeque. De duce vero Lotharingiae prorsus nihil dictum est. 

ad expensas communes esse convenit, quorum dimidiam partem Co- 
lonia urbs penderet , altera reditu et vectigalibus archidioeceseos 
per biennium solveretur 26 ). 

Hi hactenus, sed ubi auctoritas haec perficiendi? Ac totus 
deinde mensis Augustus agendo consumptus, ut singulorum princi- 
pum voluntates cognoscerentur et quantum fieri posset ad haec 
persequenda commoverentur. Maxime autem opus videbatur, ut 
de Saxonum studiis imperator certior fieret, neque sine eorum auxi- 
lio bellum potuit fortiter geri. Itaque XV. die Augusti Adolfus 
Moguntinus denuo eos exhortatus est. „ Jam nuntius , inquit, im- 
peratori certus advenit , Carolum ante urbem Novesiensem appa- 
ruisse ut eam oppugnet; qua capta Coloniam petet, illam quoque 
sibi vindicaturus. Sed quum Coloniae validus exercitatusque in 
in armis populus non sit, timendum est , st Carolus in incepto per- 
severet neque ab imperio repellatur , ne perdatur et avellatur non 
solum archiepiscopatus Coloniensis sed etiam alii electoratus prin- 
cipatusque imperii 27 )." Quae cum Adolfus Wimariam scriberet, 
Dresdae Rudolfus de Pappenheim archimareschallatus in imperio 
vicarius cum Ernesto et Alberto egit. Quibus quum mandasset, 
ut VIII M - hominum mitterent ac locum conveniendi cum ceteris 
copiis destinarent, aperteresponderunt, duas esse rationes ex qui- 
bus imperatori satisfacere non possent , ac primam quidem , quod 
contra episcopnm Herbipolensem bellum iis gerendum esset, deinde 
quod opus esset , ut cum duce Guilielmo colloquerentur. Quo facto 
imperatori se responsuros. Denique ipsorum territoriis providen- 
dum esse, quum inter Poloniam et Hungariam bellum instaret 28 ). 

Multo etiain magis Bavarici renitebantur, qui nulla ratione ad 
opem ferendam vel contra Burgundiam vel contra Turcos commoti 
ne diffidentiam quidem amoverunt, se contra imperatorem acturos. 

2ft ) Chmel Monum Habsb. I, 1. p. 418—427. Primus autem hanc aestimationem 
publicavit Heinrich : Teutsche Reichsgcschichte IV. p. 418, Num illa C M florenorum 
pensa sint non inveni, scd imperator exegit etiam a Judaois Ratisponensibus IVM ( c fr. 
Qemeiner Geschichte von Regensburg III, p. 359) ac verisimiliter aliae pecunias ab 
aliarum civitatum Judaeis. Praeterea pro stipendiis non factis IV M florenorum accepit 
a Theda comitissa Frisiae orientalis. Chmel Mon. Habsb. I, 1. p. 444. 
27 ) Ex archivo Wimariae. 
' 28 ) Ex archivo Wimar. 

Palatinus proscriptus erat , contra ejus fratrem ex possessione de- 
pulsum nunc bellum parabatur: non in animo habuerunt hostes 
ipsorum domus adjuvare. Omittam de ceteris hic principibus loqui. 
Soli Alberto marchioni praeter Moguntiacum voluntas pugnandi 
fuit. Qui cupivit, ut ab Alpibus et a Rheno simul Carolus oppu- 
gnaretur, ut confestim omnia pararentur ; sed confidentia caruit, 
hoc factum iri. Acceperat enim Sigmundum et foederatos de pace 
cum Carolo agere. „Si vero alter, exclamavit, pacem agitat, alter 
nihil certi respondet, alter in alterum confert, non par est, nos 
quidem Coloniam malumus servare, quam Herbipolensem episco- 
patum 39 )." Ac postridie imperatori ipsi copiosius exposuit, quae 
nunc persequenda essent, suadens, ut is foedus quam firmissimum 
cum Bohemia Poloniaque iceret, quo icto munitus in tergo omni 
cum exercitu contra Burgundiam proficisceretur. „Ego quidem, 
inquit, a te domino meo non abscedam, sed auxilium praestabo, 
ad quod fide obstrictus sum 30 ). Itaque imperator ad amplius de 
bello deliberandum principes invitavit, ut XIV. die Septembris 
Herbipolim convenirent 31 ); simul cum de aestimatione prius expo- 
sita nondum convenisset, praecepit, ut in oppido Schweinfurt de- 
liberatio pergeretur, Saxonum principes invitans, ut eo se con- 
ferrent 32 ). Sed ut maxime necessaria celerius praepararentur, jam 
nonnullis diebus post (XXVIII. die Augusti) principes et civitates 
cum quodam numero constituto militum in XXI. diem Septembris 
Confluentes convocavit 33 ). Etiam Henricum Hassicum Hermanni 
fratrem suo loco praefectum bello instituit, ut cum finitimis prae- 
cipue Coloniensibus resistentiam Carolo faceret 34 ); simul ad 



29 ) Cfr. littcras de XVII.Augusti ad consiliarium : ,wir wollen zu vnserm teil lieber 
Coln helffen redten als den Stifft zu Wirzpurg." Ex archivo Bambergensi. 

3f) Cfr. Utteras de XVIII. Augusti. Hdfler Fraenkische Studicu. p. 101 — 104. 

31) MiiUer K.X.T. II. p. 661. 

32 ) XXIV. die Augusti; ex aich. Wimariac. 

33) Cfr. Utteras ad Saxones missas in archivo Wimariae, ad Augustam Vindelico- 
rum apud Muller R. T. T. II, 1. p. 649. Numerus hic imperatoris arbitrio constitutus 
esse videtar. 

34 ) Hoc patet ex litteris, quas XXX. Augusti ad Saxones scrip6it; ex arch. Wimar. 
Cfr. Rommel Gesch. v. Hessen III, 1. p. 53. 

duces Juliacenses et ad Clivensem litteras misit dehortantes, ne 
ducem Carolum commeatu afferendo adjuvarent* 5 ). 

Sed multum abfuit, ut ita fieret, quomodo decretum erat. De 
deliberationibus in oppido Schweinfurt habendis nihil traditum 
est 36 ), conventus Herbipolensis non successit, quum imperator 
Augustam relinquere nequiret, pecunia carens , ut expensas sol- 
veret. Sane oratores Colonienses promiserant ipsos quae nondum 
soluta essent daturos, quum vero tantam pecuoiam secum non 
haberent neque mutuari Augustae possent, imperatoris sarcinae 
retentae sunt, donec consules Augustani et aliarum civitatum ora- 
tores partem pecuniae praebuerunt, pro altera parte vadimonia 
susceperunt. Itaque imperatori die XXIV. mensis septembris 
in oppidum Gunzburg profecto, apparatu male imperatorio, 
sarcinae submissae sunt, quo facto exeunte mense Herbipolim 
pervenit 37 ). 

Interea jam dies praeterierat, quo milites apud Confluentes 
cogerentur; Fridericus igitur Augusta nondum relicta diem usque 
ad XXX. novembris in festum Andreae apostoli prorogavit, man- 
dans, ut Francofurtum aut Confluentes milites coirent 38 ). Quum 
vero istis diebus Henricus Hassiae landgravius ipse eum adiret, 
summum imminere periculum ostendens, nisi Colonia celerrime 
adjuvaretur, principibus civitatibusque circum Coloniam sitis 
praecepit, ut decima Octobris Coloniam proficiscerentur , promit- 
tens sese ipsum ibi adfore, tantum festinando iter, ut nullis locis 
plus unam noctem moraretur. Misit etiam Rudolphum de Pappen- 
heim, qni cum Saxonibus egerat et Dr. Georgium Heslerum, accu- 
ratius praecipiens, ut copiae Trevirenses, Hassicae, Juliacae Co- 
loniam peterent ipsum exspectaturi 39 ). Longe exspectassent, si 
venissent! Cum nuntiis tam laetis Henricus Hassiae initio octobris 

35 ) V. septembris, apud Chmel Mon. Habsb. I. 1, introductio p. CXXXV. 

36) VIII. Beptembris marcbio Albertus Saxonum principes interrogavit , utrum in 
ttrbem Schweinfurt venire vellent an non; sed nescio responsum. Ex arch. Wimar. 

37) Cfr. Gassari annales ad a. 1474 apud Mencken scriptores I. 

38) Cfr. litteras archiepiscopi Johannis Trerirensis ad Colonienses de die XXI. se- 
ptembris. Ex arch. Confluent. 

8») Cfr. litteras Coloniensium ad archiep. Trevirensem de die in. octobris. Ex 
arch Confluent. 

2 

Coloniam reversus animos multum recreavit, sed plurimum abfuit, 
ut imperator promisso staret. Qui totos per meuses octobrem et 
novenibrem Herbipoli haesit. Nec tamen multa ibi processerunt. 
Duces quidem Saxoniae Albertus et Guilielmus quarta octobris 
advenerant, octavajam rediere, eadem die qua Albertus Branden- 
burgicus advenit, cui cum imperatore obviam vecti sunt. Ne is 
quidem diu moratus est 40 ). Ac praesertim foedus Gallicum age- 
batur 41 ); quum vero Stepbanus dux a Ludovico rege nondum rever- 
tisset nihil certi decerni potuit. Saxonibus demum rursus profectis 
Emico comes Leiningensis Herbipolim pervenit, quo Ludovicus 
oratore utebatur in rebus Germanicis. Per quem Ludovicus se X 
vel XII M hominum in finibus Germanicae terrae tenere nuntiavit, 
cupientem , ut foedus fieret cum imperatore. Acquievit is petito, 
ut XVIII. die octobris Francofurtum legati de hac re deliberaturi 
ab utraque parte convenirent; ac statim Emiconis frater Schaffrie- 
dus missus est, ut Saxones certiores faceret. Ac petierat rex, si 
arma cepisset contra Carolum, ne pax cum hoc fieret, nisi ipso 
adjecto neve controversiae alia ratione cum duce componerentur, 
quam ut et ipse rex idem faceret. Cui imperator et principes 
assensi sunt. Placuit igitur, ut legati imperatoris et electorum 
cum regiis Francofurti deliberarent. Atque imperator Sigmundum 
quoque ducem Austriae invitavit, ut illius foederis particeps 
fieret. Sed recusavit ille dicens sese jam cum Ludovico esse 
conjunctum 41 *). 

Exstitit autem alia cunctandi ratio quae imperatori non minus 
quam marchioni curae fuit. Nam opus fuit, us res Palatinae ad 
certum eventum aut saltem ad indutias quasdam aecederent, prius- 
quam bellum ipsum iniretur. Comitiis enim Augustanis, mense 
Majo, imperator comitem Palatinum, quem nunquam electorem 
agnoscerat, proscripserat, quare exspectandum erat illum non 



^ 0 ) Cfr. litteras Guilielmi ducis Saxoniae ad Albertum ducem de die XXI. septem- 
bris et litteras Alberti ad fratrem Ernestum de die VIII. octobris. Ex arch. Wimar. 

41 ) Gfr. litteras Alberti et Guilielmi ducum ad Ernestum electorem , datas Jenae 
die XIII. octobris apud Mullerum. 

41») Cnmel Mon. I. 2, 160 — 165. Hae litterae non ex anno 1474, sed ex Janua- 
rio vel Februario anni sequentis sunt. 

i 

permissurum esse , ut milites per ipsius fines contra fratrem Ru- 
pertum proficiscerentur. Plures rerum componendarum conditi- 
ones propositae erant per duces Bavariae et regem Cbristianum ; 
postremo initio Octobris per comitem Hugonem de Werdenberg 
Bavarici id obtulerunt, ut Palatino et imperatore reconciliatis par- 
tem copiarum contra Burgundiam partem contra Turcos mitterent. 
Quibus quid molirentur marcbio Albertus bene sensit. Etenim si 
offerrent, ut partem contra Burgundiam mitterent, nihil aliud eo 
agi putavit, nisi ut prorsus a militibus mittendis abstinerent; quo- 
rum quum non in potestate esset, ut milites in terras tam remotas 
egredi juberent, fore ut cum statibus territoriorum de ea re deli- 
berarenl »Hoc omnibus, inquit, commune principibus est con- 
silium, si quid facere nolunt. Nam quid status respondeant facile 
potest colligi. Dies proponitur in terminum mensis , isti mensem 
postulant tempus deliberandi. Qua ratione quando natalicia Cfhristi 
adsunt, tempus exeundi opportunum esse negant, pecuniam frustra 
consumi praetendentes. Sed moris esse dicunt, ut opportuno tan- 
tum tempore imperator, principes, civitates bellum incipiant Haec 
si verbis exquisitissimis demonstraverint , hiems consumpta est. 
Illis vero septem millibus contra Turcos mittendis praetendent non 
satis commeatus adesse ad expeditionem contra Turcos suscipien- 
dam et si , Caesar , Hugonis comitis consilio usus virum quemdam , 
in istam regionem miseris, qui commeatum inspiciat satisque adesse 
eos certiores faciat, idem fiet; nam explorando mensis consumetur, 
deinde conventus sequetur post mensem et quando omnia parata 
erunt, natalicia adsunt. Sed quum tempore sic inopportuno pecu- 
nia frustra consumatur, omnes domi manebunt. tt Nec falsa haec 
Albertus dixit, nec soli Bavarici fecerunt, sed communem plurimis 
agendi rationem fuisse etiam hujus belli historia docet. Tum vero 
neminis plus quam Alberti interfuit , ut Bavarica illa studia pro- 
hiberentur; suasit igitur, ut imperator ducem Ludovicum ad bellum 
contra Hungaricum regem parandum incitaret, operans Ludovicum 
regis Matthiae hostem factum eundem et Caroli fore illius socii et 
hoc modo etiam a Palatino , cui cum Carolo foedus esset , amotum 
iri. Res difficillima fuit, neque enim Albertnm effugit, summi esse 
momenti in bello contra Burgundiam ineundo , ut Palatinus libe- 

rum per terras suas transgressum pateretur. Atque iisdem die- 
bus illum ab eapetiit, sed aeque ac duces Saxoniae repulsam tulit 42 ), 
quum Palatinus commoveri non posset, ut hostes fratris adjuvaret, 
qui ipsius hostes minores non essent. Sic marchio ipse suasit, ut 
Ludovico Bavariae conciliatio imperatoris et Palatini comitis per- 
mitteretur. „Si Rhenus, inquit, nobis apertus non est, commeatus 
exercitui subferri nequit, nec fieri potest, ut remotiores cum magno 
militum numero per longum tempus se sustineant 43 )." Gerte alium 
quemvis conciliatorem maluit habere, quam ducem Ludovicum. Sed 
imjjerator dubitabat in angustiis quid faceret, nemini fretus, ad 
audaciter progrediendum non adducebatur, sed agendo cum omni- , 
bus commoda ipsius persequebatur 44 ). Ac paene jam eo tempore, 
quo Herbipoli discessit, omnia sperasse videtur sine armorum 
concursu compositum iri. Nam cum tandem die XXIII. novembris 
Herbipolim relinqueret, ducentis modo et quinquaginta militibus 
stipatus, a servo interrogatus, num thoracem induere vellet, non 
opus esse dimicando respondens holoserico tantum vestimento in- 
dutus Francofurtum petivit, sed non priusquam pecunias satis 
magnas acceperat, promisso Francofurti alias ipsi adfore 45 ). 

Interim jam a diversis partibus bellum parabatur. Colonienses 
illi quidem Henricum Hassicum praefectum creaverant ^ 6 ). Qui 
mense Augusto castra movere coepit, dum Colonienses cum Jo- 
hanne archiepiscopo Trevirensi agunt, ut milites mercenarios ipsis 
submitteret. Ipse quidem quod publice Colonienses adjuvare non 
posset et excusans tamen per fratrem marchionem Badensem urbi 
numerum satis magnum adduxit 47 ). Sic paulatim pugnandi vires 
conveniebant. Henricus ipse omnia instruebat, ad pugnandum 
parabat, per catervas circumvagantes Burgundiones vexabat. 

XXI. octobris; Palatinus respondit XXVI. Ex arch. Bamb. Cfr. litteras Pala- 
tini ad Saxones apud Muiler 1. c. p. 667. 

*3) Haec omnia raarchio imperatori exposuitXXIV. die octobris. Ex arch.Batnberg. 

**) Ex Alberti epistolis interdum cognoscitur, se non omnia cognovisse, quae im- 
perator ageret. 

**) Ex arcbivo Wimar. 

*6) Rommel 1, c. p. 52. 

* 7 ) Cfr. litteras, quae mensibus Angusto et septembri inter Trevirensem et Colo- 
nienses missae sunt. Ex arch. Confluentium. 

Oppida Bel et Bachem capta sunt. Etiam senatus consulto decre- 
tum est, ut omnes cives de ipsorum bonis per juramentum aesti- 
matis vieesimum nummum solverent 48 ). Dies quidem Confluentes 
conveniendi paullo post prorogatus erat, tamen singulae manus 
jam advenerant. Primis octobris diebus Alberti Brandenburgici 
equites ducenti et sexcenti pedites Confluentibus apparuere * 9 ) ; 
secuti sunt milites ex civitatibus Ndrdlingen, Nuremberga, Weis- 
senburg , Francofurto "), aliisque. Non procul Confluentibus juxta 
oppidum Montaber castra metarunt. Sed nihil agentes tempus 
ibi perderunt, dum Carolus de eorum adventu certior factus ira et 
opibus in diem crescentibus Novesium urget, obsessis jam victu te- 
lisque carentibus. Epistolae Coloniensium altera alteram sequeban- 
tur orantes, ut summa cum celeritate imperator cum exercitu adve- 
niret ad Rhenum aperiendum 51 ). Nam urbes Sinzig, Remagen 
et Linz praeter alias minores a Ruperti et Caroli militibus occu- 
patae iter praecluserunt, ita ut auxilium Novesiensibus submitti 
non posset. Quid juvit, quod imperator electoribus Moguntino 
et Trevirensi aeque ac Coloniensibus mandavit, ut oppida illa ab 
adversariis obtenta expugnarent 58 ) , si ipse Ioco non recedebat. 
Exeunte tamen mense jam celerius agebatur. Marchio Albertus 
copias usque ad numerum sexcentorum equitum et bis mille pedi- 
tum auxit et magna cum curruum multitudine apud urbem Oppen- 
heim 53 ) coegit , mox ipse Colmbergo decedens secutus est M ). 
Qui semper imperatori instabat, ut festinaret, ne pecuniae frustra 
consumerentur. Etiam cum Ludovici oratoribus satis prospere 



48 ) Chron. Colon. ad hunc annnm. 

*9) Minutoli Kurfurst Friedrich I. Anhang p. 19. 

50 ) Sic initio mensis octohris Johannes archiepiscopus Trevirensis, qui tum Con- 
fluentibns versatus est, ad Colonienses scripsit. Ex arch. Conflaentium. Sed secun- 
dum Lersner (Frankfurter Chronik ed. a°- 1706.) p. 369. primi Francofurtensiam mi- 
lites demum octobris die XXII. ex urbe exierunt. 

51 ) Sic oratores Saxones domum referunt. 

52 ) XI. novembris. Chmel Regesta Friderici IV. 6933. 

53 ) Cfr. litteras marchionis de XII. Octobris, ex arch. Bamberg. 

M ) Cfr. litteras ejusdem *ad Guilielmum Saxoniae de XVI. novembris ; ex arch. 
Bamberg. 

actum est 55 ); jam nuntius Germanorum animos refecit regis copias 
Lucemburgiae finibus appropinquare paratas ad Carolum aggre- 
diendum, qui magno ibi odio apud omnes esset 56 ). Totam Lucem- 
burgiam sperabant a duce descituram esse. Jam quoque certiora 
de magnitudine exercitus Burgundici afferebantur, jam imperator 
scripsit Carolum modicis honoribus velle a Novesii obsidione re- 
cedere 57 ). Optimum tempus esse videbatur, ut acriter progre- 
diendo eum repellerent, nam in Burgundia superiore his ipsis die- 
bus a foederatis cum Sigmundo exercitus Burgundicus apud Ericor- 
tum gloriosissime fugatus erat 

Marchio autem Albertus versus finem novembris copias prae- 
missas cum ceteris secutus est nec destitit imperatorem invitare, 
ut majore cum alacritate progrederetur. Ac durissimis verbis eum 
exhortatus est: „Nolo, inquit, amplius procedere, nisi mecum eas 
aut praecedas, scio enim neminem venturum esse, nisi tu adsis aut 
progrediaris. Quid procedam , si postea inhonesta inopia coactus 
ero ad secessum?" Deinde non exspectandum esse scripsit fore 
ut Saxones , ut civitates venirent. Sed quamvis militum numerus 
apud Francofurtum et Confluentes in diem cresceret, quamvis pre- 
ces Coloniensium quotidie repeterentur, Fridericus cunctando non 
destitit, retrospiciens quid Bavarici duces agitarent, quid in oriente 
fieret, semper veritus, ne comes Palatinus aperta inimicitia usus 
angustias ipsi pararet. Varia enim vulgabantur, Palatinum et Ca- 
rolum etDietericum de Ysenburg conjunctos esse; convenisse inter 
eos Dietericum archiepiscopatum Moguntiacum recuperaturum et 
omnes urbes Palatino aperturum esse. Quae sive vera sive ficta 
erant facile credebantur ; mox omnibus communis fuit opinio, pacem 



55 ) „dann die frannkreichischen Sachen gind zn ennde nnd besteen bracht, daran 
wir genallen haben vnd dein lieb von deinen machtboten, so dn bei vns gehabt, ver- 
nemen wirdet. " XIV. nov. Imp. ad Alb. Ez arch. Bamb. 

56 ) Sic X. Novembris eques de Dornberg ad Henricum Oleimberg scripsit. Ex arch. 
Wimar. Tales rnmores de odio illo , quem snbditi aeqne ac milites contra Carolnm 
percepissent, saepius in litteris occurrnnt. Sic imperatoracceperat: ,das ihn sein volk 
hasset vnd wol wolt, das er wurd erslagen. Ez arch. Bambg. 

57 ) ,auch wolle der herzog gern mit halben eren von Neuss hinweg. * Dno milites 
Novesio clam egressi ad imperatorem venerant, nuntinm afferentes cum Garolo esse 
XIII* dncentos milites. Eundem nnmerum Wierstraat tradidit. 

esse praeferendam , praesertim cum nuntius de regis Cbristiani ad- 
ventu studiisque in castris Burgundicis percrebresceret 58 ). Effugit 
omnis strenuitas , bellandi , vincendi cupido et fiducia. Atque pars 
civitatum et praecipue episcoporum in duas modo tresve hebdo- 
mades vel in unum mensem copias commeatu instruxerant 5 *). — 
Sed quum marchio Albertus Francofurtum venisset, celerius omnia 
tractata sunt. Quarta decembris advenerat et jam vesperascente 
oratores Saxonicos Johannem Brun et Casparum SkOlen ad se vo- 
eavit „Miror, inquit SkOlen , eum tam celeriter de nobis scivisse." 
Quos solos deinde adiit, quaerens, quomodo dux Albertus valeret, 
quando venturus esset, cum quanto milttum numero, quam viam 
esset iturus. Deinde quum illi respondissent, eum per Hassiam 
venturum esse numero, quem prius constituisset, non minuto: si 
ita «fieret objecit se satius ducere ducem statim Confluentes petere, 
quae non remotiores essent ipsi per Hassiam eunti quam Franco- 
fartum; imperatorem quinque post dies eo profecturum esse. Pe- 
tiit, ut statim commeatum Confluentes mitterent; sese pro omnibus 
duci Alberto responsurum esse. Ilii vero recusarunt, alia non 
facturo8 se esse dicentes, quam quae jussi essent. Sic omni- 
bus instabat, ut celerius procederetur 60 ). Sed quid solus po : 
tuit, praesertim cum ab alia parte pacem fore magis in diem per- 
crebresceret? Praeter civitates nonnullas solus dux Ludovicus de 
Veldenz advenerat; omnes qui adventuri essent numerum XX M 
non superare dicebantur. „ Utinam Deus plus nobis fortunae det, 
quam dux de nobis exspectat." Sic questus estDr. Wellerstadt 61 ). 
Et Albertus marchio paene ironice: „Si forte inquit, imperator 
nimis multos milites adfore arbitretur, nos idem intelligere non 
possumus" 62 ). Ac de omnibus fere et principibus et civitatibus que- 
stus edebat; nihil ad ejus voluntatem fiebat. Imperator jam prorsus 
abstinere volebat, ne Bavaricos duces citaret, sed instante Alberto 



58 ) Haec patent ex relatione Saxonica de fine novembris. Ex arch. Wimar. 
* 9 ) Sic IX. novembris Ewald de Lichtenstein ad Albertum marchionem retulit. Ex 
arch. Bamberg. , 

60 ) Ex arch. Wimar. 

61) ihidem. 

«2) Ex arch. Bamberg. 

tandem permotus est, ut X. decembris mandata ad eos iteraret, 
citando ut Coloniam peterent 63 ). Jam enim nuntiatum erat hac re 
Saxones quoque commotos esse, ut pedites remitterent. Deinde 
cum paulatim diversae copiae adessent, perturbatio in dies auge- 
batur. „Unusquisque loquitur, imperitat, ut ei placet." Unaquae- 
que ciyitas, quando quid jubebatur aut vetabatur, suum hunc mo- 
rem esse excusabat. Medio tamen mense decembri Albertus dux 
Saxoniae advenit multis eum excusationibus sed militum numero 
multo minore quam promiserat, quum pedites nulli, equites septin- 
genti quinquaginta eum sequerentur. Neque plures a Guilielmo 
missi sunt 64 ). Advenere etiam Moguntinus ipse, tum milites Bam- 
bergenses, Herbipolenses, Eichstadienses et circa urbem castra 
posuerunt, agricolis gravissimi, praesertim Brandenburgici ; nam 
Alberti commeatus Moenum subvehi non potuit, quia fluvius gelu 
constrictus erat. 

Sic duas ibi hebdomadas considebant haec et illa agitantes. 
Aclegati Palatini advenerant Godofredns de Allersheim et Johan- 
nes de Cronberg discordiae componendae causa. Nam cum arma 
magis in dies pararentur, Palatinus timere coeperat, ne ipsi pro- 
scripto bellum inferretur. Qua de caussa etiam cum conventu ci- 
vitatum Spirensi egit petens, ut civitates ipsiuspartes sequerentur ; 
unde reversi iidem oratores imperatorem adierunt et tandem im- 
petrarunt, ut quaedam compositio fieret. Itaque propositum est, ut 
proscriptio sisteretur , Palatinus liberum transgressum permitteret, 
sed belli expers maneret. Quae quamquam confirmata non.sunt, 
tamen his temporibus res composita habebatur. 

Tandem die XV. decembris marchio profectus est Francofurto 
ad milites circa Sulzbach et Konigstein considentes, aliam viam 
ingressus, quam imperator , qui postero die cum Alberto Saxone 
castra movit, per Nassoviam Confluentes, deinde Coloniam peti- 
turus 65 ). Sed marchio Sulzbachii haesit ac quae fuerint voluntates, 
litterae docent XVI. die imperatorem missae. „Nobiles de Solms 

68 ) Chmel. Mon. Habsb. I, 1. introd. p. CXXXVI. 

64 ) II. Decembris Hugolt de Slinite ad dncem Gnilielmnm. Ex arch. Wimar. 

65 ) Hoc patet ex litteris ducis Alberto de XV. dec, datis Francofnrto. Ex arch. 
Wimar. 

et de Konigstein te cras adibunt ab Henrico Hassico missi veniam 
petitom , ut pedites remitterent, ne pecunia incassum perderetur, 
comperto Saxones idem fecisse. Ego quidem multos mecum pedi- 

* 

tes multosque apnd Confluentes habeo , quare rogo, ut mihi quoque 
permittas , ut pedites sine rumore abeant, quum mille equites toti- 
demque satellites habeam. Sed fiat quid tibi placeat." Deinde 
satis prudenter „vereor, inquit, ne redeundi initium consilio quo- 
dam secreto factum sit , ad cujus autem favorem mihi incognitum 
est, sed Italiacum non designo. Sit aut non sit, hoc redeundi ini- 
tium magnum nobis damnum affert. Quod deus bene vertat 66 )!" 

Tamen non amplius prohibitum est, quo minus copiae progre- 
derentur, nam versus finem decembris imperator super Wiesbaden 
Nassoviam , Confluentes in oppidum Andernacum pervenit. Alber- 
tus dux postquam diu retractavit 67 ) , eum secutus est in urbem 
Wiesbaden, invitis oratoribus, qui a duce Guilielmo missi eum 
comitabantur. Albertus enim etiam Guilielmi copiarum imperiuin 
susceperat. Ibi autem per ipsos commotus est, ut iterum rediret 
Francofurtum : non esse satis commeatus in hac via, quam impe- 
rator ingrederetur. Satius esse eum cum militibus ipsis ire, quo- 
rum partem longe majorem jam ante Francofurtum reliquerat, ut 
celerius ad imperatorem veniret Ac dux ille vir fuit optima aetate 
florens, fortissimus, pugnandi magis cupidus, quam Guilielmus 
ejusque oratores optabant. Nam quo acrior Albertus fuit, sive 
certandi cupiditate ductus sive ut imperatori diffidentiam demeret 
de rebus istis, quae frater Vratislaviae agebat, eo tardior Guiliel- 
mus, qui veram voluntatem plurimum retinens oratores 68 ) ob eam 
praecipue causam addiderat, ut Albertum custodirent prohiberent- 
que, ne nimis ab imperatore aut marchione duceretur. Multitudi- 
nem epistolarum satis magnam eorum legimus, ex quibusttalem 
rationem exstitdsse patet, plurimarum tenor idem est, omnia ob- 
servans, judicans, vituperans. Praecipue marchioni diffidebant 
timebantque, ne imperatorem aliosque principes ad acrius bellum 
corriperet. 

^ 6 ) Ex arch. Bamberg. 

67 ) Sic ipse fratri scripsit XIV. decemb. Ei arch. Wimar. 

* 8 ) Hermann Lugelein et Asmus von Eberstein. 

69 ) Cfr. litteras Alberti, Moguntiae XXIV. decemb. Ex arch. Wimar. 

v 

Alberta8 autem dux copias per fines Friderici Palatini, super 
Moguntiam trans Rbenum, deinde in sinistra fluminis ripa Confluen- 
tes produxit , unde anno exeunte imperatorem Andernacum secu- 
tus est. Jam Albertus Brandenburgicus et archiepiscopus Trevi- 
rensis, etiam oratores a Ludovico missi adfuerunt. Adolphus autem 
Moguntinus non adfuisse videtur, jam enim morbo vexabatur 70 ). 

Cujus anni ultimis diebus tandem de unione Germaniae cum 
Francia quaedam acta sunt, quae quamvis non statim confirmaren- 
tur, spem tamen aliquam praebuerunt futurae societatis. Condi- 
tiones enim hae propositae sunt, ut et imperium et regnum Fran- 
ciae XXX M militum pararet, quos Ludovicus rex jam VIII. 
Januarii prope Arlanum 71 ) convocaret Lucembnrgiam invasuros, 
ita ut bello utraque in Rheni ripa gerendo , dux a Burgundia snpe- 
riore et ab Italia intercluderetur, unde rumores sinistri advenire 
coeperant de unione Venetiorum, ducis Mediolanensis et regis Nea- 
politani cum duceCaroIo vel unita vel ineunda 7 *). Placuit autem, ut 
imperatore permittente rex illas copias etiam contra alias Caroli 
fines mittere posset, necessitate coactus. Ceteras conditiones si re- 
spicimus principibus mens fuisse videtur, ut illud foedus usque ad 
ruinam Caroli totam duraret. Placuit enim , ut altera pars inscia 
altera exercitum non dimitteret, Carolo a Novesio repuiso bellum 
non desineret, vel saltem, si dux posthaec alteram partem aggre- 
deretur, altera auxilio subveniret. Cui foederi praeter imperatorem 
quatuor electores Brandenburgicus , Moguntinus, Trevirensis, Saxo 
subscripserunt. Ipse autem imperator cum rege aliud quoque foe- 
dus icit ad mutuam terrarum tuitionem 78 *). Sed futura docebunt, 
quam inania omnia fuerint, neque enim rex aliud studebat, quam ut 
Germanos incitaret et imperator postero die oratores Danicos exce- 
pit. Sfed priusquam haec narrantur, placeat ea propius adire, quae 
in adversariorum castris agebantur. 

■ 1 ■ ■ i 

70 ) Prima Jannarii illc quidem in consilio imperatoris non praesens fait. 

71 ) Arlon in fine Lncembnrgiae. 

7a ) Cfr. litteras Sigismundi ad imperatorem ex initio anni 1476 apud Ghmel Mon. 
I, 2 p. 160 — 165; et litteras Bernensinm apud Zellweger 1. c. p. 186. 

73 ») Cfr. documenta apud Comines ed Lenglet III, 459—464, «tiam apud Muller 
R. T. T. — Num Francofurti quid actum sit non inveni. Mfiller 1. c. p. 670. Mo 
guntiae foedus actum esse scripsit. 



Digitized by Google 



- 27 - 

Carolus postquam bellam archiepiscopatui intulit, non omiserat, 
qnin ejns rationem probaret. Ideo jam XVI. die Augusti Rupertns 
archiepiscopus litteras quasdam edidit publicas, se propter nimium 
aes alienum coactum fuisse, ut vectigalia dioecesi imponeret, quae 
quum quatuor status se daturos esse primo consensissent, postea 
repugnantia usos esse. Se ipsum reditu paene omni privatum aliam 
salntis viam non invenisse, quam ut Carolum ducem Burgundiae 
contra istam rebellionem auxilio advocaret 73 ). Deinde quum impe- 
ratoris bellicos apparatus accepisset, principum copiis paulatim 
appropinquantibus Carolus ipse audaciora temptavit. Etenim prima 
novembris Adolpho Moguntino litteras misit invectionum contra 
Fridericnm plenas, id prae ceteris exposituras enm pugnare pro 
principum salute omninm contra subditos rebellos. „Neminem, 
inquit, latet enim quanta labes principibns paretur, si dabitur, ut 
impune subditi adversus suos dominos exsurgant Quod incendinm 
etsi ceteri crescere gestiunt, nos exstinguere properamus." Sane 
imperatorem dixit magis partem esse, qnam judicem, Hassicis enm 
se dedisse 74 ). 

Quibus imperator reBpondit, neque se Carolo invidere, neque* 
partem esse, sed ex auctoritate muneris imperatorii hanc causam se 
suscepisse principemqne pium ac justum gubernatorem instituisse. 
Utrum dux bellum incepisset ad Coloniensium damnum an utilita- 
tem, illos optime scire. Sed si snbditos rebelles ad obsequium 
vellet redigere, opus esse, ut ipse superiori pareret 75 ). 

De Novesii expugnatione atrocissime dimicatum est, sed quan- 
tumvis dux urbem urgeret ^moribus nec Christianum nec princi- 
pem decentibus" obsessos animus non defecit, sed crebris eruptio- 
nibus hostem invaserunt et vexarunt. Quas ut prohiberet, dux 
fossam et aggerem circa totum murum duci jussit. Ne his quidem 
Novesienses deterriti sunt, quominus ernptiones pergerent. Tum 
hebdomadas per sex continuas urbem glandibus et telis evertere 
conatus est. Ac verba ejus ex illo tempore relata sunt, opus esse» 

? 3) Bircken p. 804. 

7 *) Chmel Mon. Habsb. I, 1. p. 120 — 122, sed multis quoqne aliis locis inve- 
ninntor. 

Chmel 1. c. p. 122—125. 

ut una fieret e quatuor rebus, ut urbem vi caperet, aut ut ea se 
traderet, aut ut ab imperatore repelleretur, aut ut necaretur 76 ). 
Ipse ingenti indastria omnia administrabat. Ubi primum illuxit 
usque ad vesperum per castra currebat quam celerrime locum mu- 
tans. Modo fossatores exhortabatur, modo cunicularios adibat, 
Hollandos exercitabat, Lombardis consulebat, Anglicos admonebat, 
cum Picardis colloquebatur, centurionibus imperitabat, ipsiusque 
contubernales adeo urgebat, ut parum somnio fruerentur. Nec ma- 
xima pericula timebat, omriia semper curando et inspiciendo 77 ). 

Sed magna bominum et pecuniarum multitudo consumpta est; 
quae damna ut repararet exercitum in dies dux auxit. Atque initio 
obsessionis ab omnibus terris petierat, ut fossatorum, cuniculario- 
rum , munitorum etc. aeque ac curruum maximum numerum admit- 
terent. Sola Flandria ducentos quinquaginta currus et bis milie et 
quingentos bomines misit. Mox nuntiis allatis Germanorum copias 
conduci ad Novesium liberandum poposcit, ut exercitus generalis 
pararetur. Quadraginta millia hominum his supplementis ipsi ad- 
venturos esse speravit 77 »). Ac magnae deinde et graves alterca- 
•tiones cum Flandricis, quantum nos scimus, statibus exstitere; ter- 
rae jam decem per annos beihgerando premebantur; quae pace 
prius continua fructae erant. Negotium et commercium nimis im- 
pediebantur, murmures ab omnibus audiebantur 78 ). Quod nunquam 
in terris tam divitibus auditum erat, tributum tritico et aliis rebus 
impositum est. Refert Meyerus 79 ) censum actum et amortisationem 
8piritualium factam esse bonorum, unde maximas collegisset pecu- 

76 ) Sic comes Nassoviensis Moguntiae narravit. Mftller. 

77 ) Cfr. praecipae Molinet. 

77 •) ,Raynaldus in annalibus ecclesiasticis X, p. 651. ex litteris episcopi Caputa- 
quensis.ad cardinalem Papiensem. Hae litterae ducis cogitationes demonstrant: ,Hic 
princeps constituit ab hac obsidione non nisi rictor recedere nec etiam hoc oppido po- 
titus militem ad hiberna lege militari remittet, hiematurus ut dicit in castris, non fri- 
gore, non glacie, non periculis deterretur. Nunc audito imperatoris adventu evocavit 
*undique auxilia: sola Flandria X M mittet, erunt haec snpplementa plus quam XL lM ; 
in annum sequentem bellum Gallicum parat, sociis Britannicis. * 

Episcopus Caputaquenais , Franciscus, fuit Ferdinandi regis Neapolitani apnd Ga- 
rolum orator per totum obsidionis tempus. p. 560. 

78 ) Cfr. Gachard documents inedits concernant 1'histoire de Belgique I, 269 — 266 
7 ») Annales Flandrici fol. 361. 

nias. Ecclesias enim coegit, ut pro omnibus illis bonis, qaae in- 
tra sexaginta annos acqaisierant, vectigalia trium annorum solve- 
rent. Hollandi quidem tantis exactionibus resistere conati sunt, 
sed Carolus non fuit, qui hoc ferret, ac Gandavi memores ducis 
iram provocare non audentes satisfecerunt 80 ). 

Atque eodem tempore quo his exactionibus murmures subdito- 
rum excitavit, litteras Sigmundi et foederatorum accepit bellum in- 
dicentes, quas ut ipsi traderet praeco Casparus Hurter tempore 
praeopportuno usus est; media in via duci eas obtulit. Berua! 
Bernal is exclamasse dicitur, dentibus infrendens. Mox nuntius de 
' clade apud Ericortum aecepta, de exercitu dissipato in caetra venit. 

Talis fuit Burgundionum conditio, quum Christianus rex Da- 
niae prope castra apparuit. Qui post ea quae cum imperatore Ro- 
temburgiae egerat, Romam profectus erat, reversusque in Germa- 
niam longum rursus tempus apud imperatorem et deinde apud 
marchionem Onoldiae moratus erat, sine dubio id agens, ut bellum 
illud contra Carolum impediret. Nam quamvis ipse cum impera- 
tore foedus tractasset etiam contra illiim , tamen illius socius esse 
maJebat, quam hostis, utriusque consiliis similibus. Atque Al- 
berto Brandenburgico relicto super Erfordiam, Brunswigam 81 ) in 
terras suas XXIV. Augusti die pervenerat, quo facto plus duos 
menses in finibus Holsatiae haesit, speculans, quae in Germania 

i 

futura essent. Oratoribus autem Octobri mense ad Carolum mis- 
sis 8 *) ipse initio novembris profectus, XIV. die ejusdem mensis 
in oppidum Dusseldorpium pervenit, periculo prospere vitato, quum 
Colonienses de ipsius adventu certiores facti cum capere tem- 
ptassent 83 ). Comitati autem sunt regem Gerhardus de Oldenburg 
cum Adolfo filio, Magnus duxMegalopolensis, FridericusduxBruns- 
vicensis, Johannes duxSaxo-Lauenburgensis, deindecomitesdeRup- 
pin, Lindow aliique 84 ), omnes fere Germaniae septentrionalis princi- 



80) r Meyerfol. 368. 

81) Hic nuntium accepit de Novesii obsessione. XII. Aug. Cfr. Hamelmann Olden- 
burgische Ghronik p. 210. 

82) Comines ed. Lenglet H, 215. (Chronique ancienne). 

88) prope urbem Susatum. Hamelmann 1. c. et Chron. Colon. 
8*) Cfr. relationem Saxonicam apud Muller. R. T. T. 

pes, qui quamvis copias contra Carolum mittere jussi essent 85 ), im- 
peratore neglecto cum adversario commercium habuerunt. Omnes 
hi civitatum hostes erant aperti, omnes Carolum et regem prote- 
ctores ipsis a natura datos esse arbitrabantur. Qui si arctiorera 
inter se societatem inirent, quae civitatum resistere poterat? Fa- 
cillime sane iram Dettmari illius Lubecensis intelligimus. ^Nec 
scivit quisquam, inquit, quid illis ad Hhenum agendum esset. Ex- 
stiterunt, qui eos spiritu coelesti tactos esse dicerent, ut pacem com- 
ponerent inter Carolum et Fridericum, quoniam invitati Coloniam 
petiissent. Alii vero futurum cum duce foedus sese in animis ha- 
bere censebant, ut illius auxilio adjuti civitatibus Germaniae infe- 
rioris potirentur" 86 ). Ac maxime studia Gerhardi comitis Olden- 
burgensis timenda erant. Cujus terra quamvis parva esset, ipse 
tamen princeps fuit strenuissimus, Frisiorum civitatumque libertati 
infensissimus. Praeterea frater fuit Christiani regis, jam diutius 
conjunctus cum Carolo. Ac possessiones Oldenburgicae mediae 
interfaerunt inter terras Burgundicas et Danicas, iisque conjunctio 
facillime fieri poterat. Idem comes jam ea aestate Frisios aggres- 
sus erat, sed infeliciter pugnaverat et ab Henrico episcopo Mona- 
steriensi et Bremensi cum sociis in oppidum Oldenburgiam inclusus 
erat Qui solum intercedentibus episcopis Osnabrugensi et Ver- 
densi et comitibus de Hoya et Teklenburg ruinam effugit, quam 
Henricus ei minatus est Quem sine dubio cura atque aemulatio 
illorum principum impedivit, quominus Gerhardum perderet. Is 
autem conditiones non perfecit, quae ei impositae erant, sed bello 
interea ante Novesium erupto Henricus episcopus deterritus est, 
quominus altera expeditione fructus victoriae perciperet 87 ). Ger- 



85) In aestimatione, de qua prius diximus, jussi sunt milites ad exercitum imperii 
mittere: dux Megolopolensis mille, dux Guilielmus Brunswicensis cum filiis mille, Fri- 
dericus de Luneburg ducentos, rex Daniae pro terris Germanicis mille. ,Aber wir 
mikhten ratten, das maii in an dem end diczmal nit anslug, das er desst stattlicher 
zur see helf." 

86) Dettmar ed. Grautoff. II, 362. 

87) Gerhardus promisit se in urbcm Wildeshusen colloquii causa venturum esse; 
sed non venit. Ad quod chronicon Bremense (manuscriptum , ex sequenti saeculo) ob- 
servat: Dat auerst de kriech eynen tydt lannk inn dage gesettet wart, dat holp mede 
to der stadt Nusse belegerung. Ex arch. Bremensi. 

- 

hardus vero in castra Burgundica profectus mox cum Carolo pactus 
est. Qui jam exeunte novembri foedus contra Frisios fecerunt; de 
illorum enim libertate exstinguenda utriusque consilia convenerunt, 
quare ab alia parte Frisii auxilium Bremense quaerere coacti sunt 
Gerhardus autem se cum VI C equitibus et IV M peditum seu mari 
seu terra duci Frisiam invadenti auxiliaturum esse promisit, cujus 
terrae partem orientalem ipsi duci haereditariam iterum subjugaret. 
Praemium vero terras Mormer, Aurich, Jever accepturus erat, qui- 
bus Carolus totius Frisiae praefecturam se additurum esse promisit 
cum reditu bis mille florenorum annuo 8S ). Nec dubitandum esse 
puto, quin ceteri principes similia in animis habuerint. Contigua- 
rum domini terrarum,fuerunt, qui viribus unitis, adjuti per Carolum 
summas mutationes in septentrione perficere possent 89 ). Sed eorum 
studia non tam prope quam Gerhardi ad Burgundica Caroli con- 
silia accesserunt, prae ceteris autem id appetendum esse videbatur, 
ut Carolum ab archiepiscopatu Coloniensi avocarent, quos non la- 
teret totum imperium pro Colonia arma esse capturum. ItaqueChri- 
stianus statim Caroli animum ad pacem convertere studuit. Ac 
primum quidem id petiit, ut statim castra removeret, promittens, 
si id factum esset, se intercessurum, ut pax inter eum et imperato- 
Tem fieret Quod dux negavit dicens se malle mortem obire, quaui 
sic turpiter pedem referre. Id vero regi permisit, ut cum impe- 
ratore ageret, quibus conditionibus is bellum componere vellet; 
quo facto rex cum Hugoneto ducis cancellario et cum domino de 
Humbercourt multa disseruit 90 ). At quae dux petiit, ut fierent, im- 
modica fueruntj rex enim medio decembri mense Coloniam pro- 
fectus oratori Saxonico Nicolao de Kokeritz exposuit ducem Caro- 
lum petere IX CM florenorum pro impensis in bellum factis 91 ). His 
acceptis se statim abiturum esse. Quis tantas pecunias solvere po- 

88 ) Hamelmann 1. c. p. 258. 

89) Dat mene ruchte was , dat se begerden van deme hertegen to komende in ere 
land myt herschilde jegen die stede in eren landen, se welden em helpen myt alle erer 
macht." Dettmar II, 363. 

90 ) Molinet I, p. 74. Le Roy se tinst a Listriby uno petite ville outre le Rhin, a 
deux lieues de Nusse , ou monsieur le chancelier et ie comte de Meghe , Seigneur de 
Uumbercourt alloient souvent devers luy. 

91) Sic dux Albertus ad Guilielmum scripsit Ex arch. Wimar. 

terat! Nec postea rex talia proponere ausus est Verum Colonia 
legatos misit ad imperatorem aditum petituros liberum. 

Ille autem ubi de adventu regis nuntium accepit , primo indig- 
natus fuit, periculi haud immemor, quod Caroli et Christiani con- 
junctione existere posset, statimque virum versutum misit explo- 
raturum , quae agerentur. Ceterum per Ludovicum de Eyb mar- 
chioni nuntiavit se invito a rege talia suscipi, ideo usque ad mar- 
chionis adventum se nihil acturum 92 ). Nuncvero legatiDanici in ur- 
bem Wiesbaden eodem tempore ad eum venerunt, quo litteras a Jo- 
lantha ducissa Sabaudiae accepit idem petentes. Sed quamvis 
plerique pacem fore sperarent optarentque, certa responsione lega- 
ti8 non data imperator se proximis diebus Confluentes petiturum 
eoque cum ceteris imperii principibus conventurum esse dixit, 
quo si rex se conferre vellet, eum admissum iri. Ducissae 
autem Sabaudiae nihil respondit 93 ), magna vero celeritate super 
Confluentes Andernacum profectus est. Ubi praesentibus Trevi- 
rensi archiepiscopo , Alberto duce et marchione Alberto alteros 
legatos regis prima die novi anni excepit. Qui cum regis inter- 
cedendi voluntatem exposuissent , deliberatione facta, Albertus 
marchio impetravit, ut propositum repelleretur, praescribens, ut 
rex Coloniae maneret , quoad ab imperatore ipso vocaretur. Nihil 
esse saluti8 in hoc regis proposito dixit, ducis autem voluntatem 
redeundi eo retardari sperantis tali modo se cum belli honoribus 
rediturum. Sic prohibuit, ne cetera oratores pronunciarent, im- 
peratorem secum abripiens et ad bellum stimulans. 

Quo eodem die oratores ex urbe Sinzig missi auditi sunt, qui 
marchione pollicito privilegia ac jura ipsis servatum iri, urbis de- 
ditionem obtulerunt, quo facto episcopus Trevirensis praesidio ibi 
collocatus est. Iusuper ab urbe Linz legati advenerunt urbem se 
dedituram esse promittentes ea conditione, ut neutram partem 

* 2 ) XXI. novembris. Ludov. de Eyb ad march. Ex arch. Bamberg. 

93 ) Dnx autem Albertus Saxoniae, qnem eadem dncissa litteris adierat, se postea 
de volnntate ejns cnm imperatore locnturnm esse respondit, cnm hoc tempus ad id non 
aptnm esset. Cfr. litteras dncissae (XII. nov.) et Alberti (XXIII. decemb.) in arch. 
Wim., Muller 1. c. p. 674. Etiam ad marchionem litteras misit; cfr. litteras apnd 
Schilling I. c. p. 219. 

94 ) Cfr. relationem Saxonicam apnd Muller R. T. T. 

sequi posset. Sed responsum est imperatori eam subjectam esse, 
posci igitur deditionem omissis conditionibus. Atque solus mar- 
chio exstitit, qui haec tam acriter tractaret; ipse primas copias 
, miserat, ipse summas consumpserat pecunias. Quae ex epistolis 
hoc tempore scriptis satis superque patent 95 ). 

Sed etiam Colonienses aeque ac electores Moguntinus et Tre- 
virensis, quibus periculum proximum imminuit, summam operam 
dederunt, ut exercitum retinerent, non tam pugnandi cupidine, 
quam defendendi causa. Lentius enim copias instruxerunt atque 
Moguntinus ille XIV c modo homines misit, quamvis tria millia 
esse diceret; sed eo amplius imperii auxilium tutelamque po- 
stularunt. Ac praecipue Dr. Heseler orator capituli et Pe- 
ter von der Glocken Coloniensium consul apud imperatorem mul- 
tum valuerunt. Sic septima tandem die Januarii Carolo bellum in- 
dictum est et ab imperatore et a singulis principibus litteris mis- 
sis, quas dux verbis superbissimis excepit. Neque timuit exerci- 
tum tali modo convocatum, a tanto principum numero ductum, cui 
nemo praefectus. Ita se velle bellum gerere praeconi respondit, 
ut Germania superior satis cognosceret, quid valerent arma Bur- 
gundica 96 ). Nimis tamen parvi pendit periculum , nam excommu- 
nicatus jam prius per papam, idem in proscriptorum numerum 
nunc relatus est, terris omnibus, quae imperii essent, ab impera- 
tore vindicatis 97 ). 

Deinde oppida Remagen et Linz aliaque loca minoris momenti 
obsideri coepta sunt. Quorum Remagen jam septima Januarii ad 
imperatorem misit deditionem oblaturos. Tamen quum accepto 

95 ) .Wcrdcn vns diese woche von andernach wenden vnd genCollen zcu icihen vnd 
furder, des ich dann gantz mich versehe , vngeschlagen von einander nicht werder ku- 
men — anch so ich mich mit dem proboniger schlahen soll, gebe ich nimant die schult 
dan dem Marcgranen, der vns dann an den tantz furet, es sey vnns liep oder leyt - 
Andernach Sonntag Circumcisionis domini a. 1475. Ex arch. Wimar. 

96) MnUer R. T. T. p. 681. ex Bircken. 

97) XV. Januarii marchio Albertus ad filium scripsit: .nachdem er in dcn hSchsten 
pann dos babst vnd des keysers acht ist, doch flnd man der auch wol ein wege. so 
wil der keyser er soll-der land, die er empfangen vom Reich Inn hat abtreten. das tut 
der hercsog nit. Ex arch. Bamberg. — Bulla excommunicationis papalis de XIII. no- 
vembris anni 1478. apud Comines ed. Lengl. III, p. 262. invenitur; quae nullius fuit 
momenti. 

3 

responso reverterent, Burgundionum manus apparuit, a quibus 
deditio non permissa. Esse ducem tanta duritia et severitate, ut 
illi, qui id fecissent, capitis damnarentur. Adirent eum ipsi ora- 
tores, ipsi ejus superbiam cognoscerent. Quorum verborum quid 
verum quid falsum esset, ut deditio retractaretur , non claruit, 
tamen quum urbs acriter oppugnari coepta esset , XV. ejusdem 
mensis se dedidit 98 ). Sola igitur urbs Linnensis restitit, sita in 
dextra fluminis ripa, ab armigeris mille defensa, imperitantibus 
Eberhardo de Arburg et comite de Manderscheid"). Quam ante 
urbem marchio Albertus cum suis copiis et Moguntinis ac Trevi- 
rensibus castra posuit, aedificato in altera ripa propugnaculo, ut 
hostes propulsarentur 10 °). Qui plus sex millia secum non habuit 1 ). 
Loca autem vicina et aditus ad urbem Henricus Hassiae defendit, 
conjunctus cum illis militibus, quos imperii civitates miserant. 
Qui considebat in castro Dedemburg. Maxime autem opportunum 
ad hostes prohibendos ab illa urbe obsessa oppidum Kemagen 
situm est in sinistra fluminis ripa, ideo Albertus dux cum Saxoni- 
bus et Trevirensium aliqua manu, quorum omnium numerus mille 
et centum non excessit 2 ) , ibi initio Februarii castra posuit 
Etiam in oppido Sinzig praesidium fuit Trevirensium et Augusta- 
norum , ipse archiepiscopos ibi consedit. Singulae quoque manus 
in locis vicinis consederunt , ut Eberhardus comes Wirtembergen- 
sis 3 ) in Ketich etc. Imperator vero ac principia cum nescio 
quanto numero militum Andernica manserunt, vicarium vel prae- 
fectum generalem nondum nominaverat 4 ), immo quae fierent ipse 

98 ) Ex arch. Conflueut. 

") Chronicon Colon. ad a. 1475. 

100) £ x arch. Confluent. 

*) Ex arch. Wimar. 

2 ) Numerum militum ex relationibus Saxonicis hausi , qui mihi aliquanto minores 
esse videntur, nam jam autea XX M adesse dicebantur. 

3 ) Voluit imperatorem cum Palatino conciiiare, sed imperator omnia recusavit. Ex 
relat. Saxonica. 

*) II. Januarii Uermannus Lugelein scripsit: Die k. m. hat auch noch keinen 
hewbtmann geordnet. So gibt der Marcgrafe mit worten fur, das ers gar nicht sein 
vnd got In wol davor behuten sulle. Sed omnes fere eum praefectum fore putabaut. 
XVI. decembris idem scripserat: Die k. m. hat inn geheym bernhart von Schonberg 
horen lassen , der Marcgraue sey der elste vnd werde dis zcoges hewbtmann seyn. 



\ 

praecepit. Quod bellum gerentibus minimo fuit commodo, quum 
nimis remotus esset et imperata saepius retardarentur. 

Tam propter hoc, quam propter morbum , quo Albertus marchio 
usque in medium Februarium laboravit, accidit. ut dux Carolus obses- 
sam urbem et victibus et hominibus reficeret. Cujus consilii Albertus 
ille quidem duxSaxoniae jamlX. dieFebruarii certior factus perCo- 
lonienses, ut hostes prohiberet, a marchione et imperatore majorem 
copiarum numerum postulaverat, quo non accepto, prohibere non po- 
tuit, quominus hostes circiter bis mille, quibus Olivarius Marcanus 
praefuit, XVII. Februarii manemontibus descendentes propugnaculo 
postmagnam stragem expugnato perfluvium viros victusque in urbem 
adducerent 5 ). Quibus rebus tam male gestis Albertum ducem diu- 
tius manendi animus omnino reliquit. Qui jam ineunte Januario 
se tantum usque ad mensem Februarium posse reraanere dixerat, 
quum milites in tres modo menses instructi essent. Cui imperator 
VI M florenorum obtulit, quos Colonienses pensuri essent, petens, 
ut usque ad II. Aprilis exercitum sequeretur. Sed Albertus 
dux X M petiit. Ac multi per .Januarium et Februarium questus, 
monitus, proposita exstiterunt, praesertim cum vasalli se diutius 
non mansuros esse declararent, quam usque ad XVII. Februarii; 
non esse bellura contra hostes Saxoniae, pacem oblatam esse, cur 
imperator eam non acceptasset? ipsis non esse pecuniam, non ve- 
stimenta. Quibus Guilielmus ille dux severe respondit (fuerunt 
enim praecipue vasalli Guilielmi, in primis Berhardus de Schom- 
berg), mandans, ut duci Alberto parerent, quum fieri non posset, 
ut propter ipsos imperator pacem componeret. Esse imperium 
defendendum; ne prohiberent, quominus dux repelleretur. Nec 
quidquam effecit, obstinaces enim illi neque raansuros se neque 
abituros esse dixerunt, donec iterura severius praescripsit, ut Al- 
berto omnibus in rebus obedirent. Quae cum ita essent, amplius 
etiam Saxones indignati sunt, quum imperator XXX. Januarii 
episcopos, comites dominosque ceteros intra ipsorum fines sitos 
auctoritate imperatoria ipse citaret, ut usque ad V. Martii 

5) Olivier de la Marche 1. c. lib. II. cap. V. Cetera ex relatione Saxonica, quae 
praecipue imperatorem arguit, quod copias nou misit. Cfr. etiam Minutoli Kurf.Fried- 
rich I. Auhg.j). 21—22. 

3* 

Coloniam peterent. Itaque Albertus dux iratus post auxilium illud 
urbi Linnensi a Burgundionibus latum copiis in urbem Sinzig mis- 
sis ipse imperatorem adiit. Ac X M florenorum poposcit, insuper 
chirographam imperatoris manu signatam. Actum est quinque 
per dies, postremo per ostiarium, qui tandem nuntiavit respondisse 
imperatorem, qui manere nollet, se pati abire, se abituros non' 
posse retinere. Quo accepto Albertum quum reditum pararet, jusso 
Saxones Andernacum venire, media nocte archiepiscopus Trevi- 
rensis adiit, admonuit, ad imperatorem reduxit. Dux autem octo 
dies se mansurum esse, ut cum Coloniensibus ageretur. Quibus 
praeteritis, quamvis nondum ad optatum venisset, a marchione 
commotus est, ut cum parte quadam exercitus, CC vel CCL equi- 
tibus usque ad festum Trinitatis maneret, promittente marchione 
se acturum, ut X M florenorum acciperet 6 ). 

Tum Linz quoque urbs ad deditionem coacta est. Nam quum 
convenisset, ut urbs VII. Martii oppugnaretur , hoc die cives cer- 
tiores facti oratores miserunt. Repulsis quae petierunt id tandem 
placuit , ut cives in gratiam se dederent et salvi cum bonis ex urbe 
ducerentur. Tamen milites promissis non steterunt, bona diripue- 
runt, urbem vastarunt. Cujus flagitii milites praesertim marchio- 
nis arguti sunt, quas Albertus dux maxime iratus coegit, ut omnia 
restituerent. Sed jam aperta exstitit seditio , pars militum domam 
abiit , aliae manus praecipue Trevirenses et Moguntinae ante' ur- 
bem se conglobarunt, minitantes se vi usuras contra imperatorem, 
quando cum ceteris militibus descensurus esset. Quas ut depelle- 
, ret Henricus Hassicus, qui urbi tum praefectus erat, satis magnas 
vires non habuit 7 ). 

Quo tumulto tandem sedato cum via Coloniae aperta esset, sa- 
tis lente huc processum est Jam antea autem plura jussa erant. 
Colonienses enim Februarii parte posteriore locum occupaverant 
contra Novesium trans Rhenum situm , saxa vocatum , quia collis 
fuit saxosus. Quos postea Henricus Hassicus secutus est et aliae 
quoque copiae. Etiam duces Juliacenses jussi sunt illis auxilio 



6 ) Ex relationibus Saxonicis in arch. Wimar. Cfr. M&ller. 

7 ) Cfr. relationes Saxonicas. Minutoli Kurf. Friedr. I. Anhg. p. 18. 

venire. Simul XXVI. die Februarii imperator edixerat, ut terra 
Westphalica duo millia hominum pararet, quibus ipse duces mis- 
surus esset, ad tuendam dextram fluminis ripam, quorum pars 
jussi sunt Tuitium proficisci, pars saxis illis praesidio esse*). 
Civitatum vero paucae advenerant, quas cum imperator jam Fran- 
cofurti 9 ) denuo citasset, sub poenis gravissimis XXVIII. Januarii 
ut usque ad V. Martii quartam partem omnium virorum mitterent 
mandavit, qui munus militiae sustinere possent, tam intra muros, 
quam in ipsarum territoriis aliisve locis 10 ). Durum sane civitati- 
bus , sed quo factum est, ut paullatim omnes fere proficiscerentur. 
Praeter quas duci Sigmundo subditi et foederati 11 ), ipsi Leodien- 
ses 12 ) vocati sunt. DeniqueSchaffriedus comes Leiningensis Lucem- 
burgiam 13 ) et episcopus Monasteriensis Zutphaniam 14 ) invadere 
jussi Bunt. Jam undique Caroli exercitum circumdare et usque ad 
internecionem v caedere placuit. Nam fore speraverunt, ut etiam 
cum Ludovico rege ad certum finem ageretur. Qui, cum ora- 
tores Andernaci cum imperatore pacti essent, de studiis Christiani 
certior factus spe amissa belli acriter a Germanis gerendi alteros 
misit legatos ineunte Januario 1 *), qui postquam multa questi sunt 
de 8tudiis Christiani ac de principum voluntatibus Germanicorum, 
ut bellum finiretur, foedus illud jam ictum ita reducere conati sunt, 
ut juxta fines modo regni et imperii alter alteri subveniret ad 
mutuam tutelam. Sed ad diffidentiam regi adimendam placuit im- 
peratori, ut consilio principum vocato de rebus Franciae simul 
cum propositis Christiani deliberaretur praesentibus Ludovici 
legatis 16 ). Danica cum repulsa essent , convenit , Mediomatrici 
deliberationes de foedere Gallico ad finem perduci. Alii autem 



8) Cfr. Chmel Mon. I, 1. p. 429. p. 430—431. 

9 ) Hoc H. de Brandenstein XXV. decembris ad ducem Guilielmnm Saxoniae retn- 
lit. Ex arch. Wimar. 

1°) Muller 1. c. p. 682 ex Bircken. 

U) Chmel Mon. I. 2. p. 170. Wurstisen Baseler Chronik ad a. 1475. 

12) Chmel Mon. I, 1. p. 303. 

JS ) Chmel Mon. Habsb. I, 1. 432. 

l*) Chmel Regesten H, p. 674. 

15) Chmel Mon. Habsb. I, 1. 282—284. 

l fi ) Imperator ad march. XI. Jan. Ex arch. Bambg. 

oratores, Schaffriedus ille de Leiningen et Dr. Heyden ad re- 
gem ipsum missi sunt, ut acriter bellum gestum iri dicerent 
atque cum eo deliberareut, num dux Lotharingiae ille quoque ad 
commune foedus adduceretur 17 ). Quod imperator maxime exten- 
dere cupivit; Sigmundum quoque rursus invitavit,ut particeps fieret. 
Qui hoc tempore imperatoris studiis non admodum confisus, quum 
timeret, ne ipsius impeusis pax fieret, tergiversando recusa\it 18 ). 
Sed cum Ludovico tandem ad finem perventum est. XXV. die 
Martii 19 ), dum Dr. Heyden ille cum regiis oratoribus apud ducem 
Renatum agit, nova pactio facta est ab imperatore et Jobanne 
-Tercelino atque Johanne Parisiensi 20 ) missis a Ludovico, quo nu- 
merus militum ab utraque parte mittendorum ad XX M reduceretur, 
quibuscum rex infra niensem invaderet Lucemburgiam 21 ). Deinde 
et contra Palatinum, qui cura Carolo conjunctus semper in utram- 
que partem timendus esset , pacti sunt ea conditione, ut bello per 
imperatorem suscepto contra illum rex subsidia mitteret 22 )- Deni- 
que matrimonio inter Delphinum ct Kunigundam imperatoris filiara 
faciendo studuerunt, ut foedus firmissimum redderetur 5 * 3 ). Quorum 
alter insuper alteri auxilium promisit contra omnes, quos op- 
pugnaret aut a quibus oppuguaretur , praecipue contra subditos 
rebelles 24 ). Qui jam consiliuin cepisse videbantur aliquod per 
tempus,. ut omnes res orbis Christiani ad ipsorum voluntatem 
communem regerent, concilio convocando universali 25 ). 



17 ) Chmcl Mon. I, l. p. 800—303. 

18 ) Chmtd Mon. I, 2. p. 160— 165 (Siginundi rcsponsum). 

19 ) Hoc fuit post reditum eorura, qoi a duce Carolo prorogationem indntiarum cum 
rege factarnm frustra petierant. 

20 ) Eorum instructio de XIII. Martii apud Comines III. p. 371. 

^ 1 ) Du Mont corps diploraatique III, 499 (Mullcr Luenig). Festuin Crcgorii hic 
falso scriptum est pro Georgii. Hoc foedus puhlicatum est Parisiis VII. Aprilis cfr. 
Chroniques de Louis XI, ajmd Comines ed. Lenglet II. p. 1 1 5., a rege vero confirma- 
tum XVII. ojnsdem mensis. Comines III, 467 — 469. Nescio quo errore hic XXX M mi- 
litum pro XX M scripta sint. 

22 ) Comines ed. Lenglet III, 469 — 471. Hoc loco annus 1476 falsus est. 

23) Chmel 1, 1. p. 295. 

24 ) Comines cd. Lenglet III, 465 — 467. 

23 ) Extracta ex scriptis pcr nuncium ex Hnngaria ex arch. Dn sdensi. — Dc dispo- 
sitione Ludovici copiarum cfr. Dnclos histoire de Lonis XI. II, 167. 

Sane necesse fuit, ut Novesiensibus auxilium celerrimam ferre- 
tur, qaibus periculum atque miseria jam diutius usque ad extre- 
mum venerat. Etenim quamquam inter sollemnia illa in honorem 
regis Cbristiani celebrata a Burgundionibus, V c et quinquaginta mi- 
liteB cum magna salis petrae mnltitudine in urbem intraverant ani- 
mosque refecerant, tamen hominibus hac manu in tantum auctis mox 
victuum inopia coeperat gravissime premere. Itaque versus finem 
decembri8 vaccarum tres reliquae erant, ut infantibus saltem lac 
praeberent. Cetera per magistratus in horreum contracta sunt, 
unde singulae portiones non satis magnae civibus militibusque 
distribuebantur. Christi nataliciis ultimam carnem gustarunt, tum 
melli et ciceribus usque ad pascha fructi sunt. Vini tantum et 
cerevisiae admodum satis habuerunt. Maxima sane fuit inedia. 
Quo magis admirandus civium militumque vigor atque constantia 
Hermanni summis est laudibus efferenda. Qui fame enecati non 
destiterunt, ut eruptionibus crebris hostes urgerent, propositis 
promissisque a duce, quamvis maxima essent, non indulgentes, 
Coloniae et imperio fidelissimi 26 ). Sed ducis animum non vicerunt. 
Neglectis enim murmuribus subditorum, neglectis exhortationi- 
bus Anglici regis, ut ad bellum contra Ludovicum parandum milites 
abduceret, magis in diem obsessos urgebat, novis et inauditis 
machinis, cuniculis, tormentorum multitudine immensa. 

Cujus conditio non satis opportuna fuit, hostes enim ab omni- 
bus partibus exstiterunt. Tamen belligerandi cupido magis in diem 
crevit, nam postea bella ipsi nunquam finienda esse cognovit, 
oranes hostes ulcisci cupivit. Totum fere orbem christianum sol- 
licitavit, aut ut ipsius studia sequerentur, aut ut ipsius hostes 
fierent. Certe inde ab hoc tempore bellum intra ejus fines non 
jam desiit. Qui Januarii die XXX. cum Gaieatio Sforza duce 
Mediolanensi foedus icit , ut alter alteri IV c armigeros cum senis 
equis submitteret aut LX M ducatorum penderet. Contra omnes 
pacti sunt, „etiam si tales essent, de quibus fienda esset specialis 
mentio," Cujus foederis conscia fuit Sabaudiae ducissa, illius 
enim opera foedus ictum atque per terras Sabaudicas iter facien- 

2$) Wierstraat: ind wes yn die heren schrenen 
van Coln daby sint sy blenen. 

dum erat 27 ). Neapolim vero jam prius dux Antonium fratrem spu- 
rium miserat oratoresque regis totum per ver in castris fuerunt 28 ). 
Etiam Venetiani, Mediolanenses, Arragonenses , Hungarici, Bri- 
tannici , Anglici oratores castra petieruot , praeter quos ex Germa- 
nia Palatini, Juliacenses 29 ). Qui quae agitassent, si omnia scire- 
mus, omnium studiorum politicorum in illis castris centrum fuisse 
fortasse pateret. Praecipue in Italia sinistra acta sunt. Apud 
lacum Lemannum et inde a Geneva usque ad Lugdunum jam de- 
cembri mense milites Lombardici consederunt, rumores sinistri 
pervulgati sunt 30 ). 

Magnae erant angustiae, sane pax optanda videbatur. Chri- 
stianus igitur rex medio Januario raense admissus est. Actum eet 
de pace componenda, praesentibus marchione, duce Saxoniae, ar- 
chiepiscopo Trevirensi cum ceterorum legatis. Conditiones autem 
de quibus cum Tege convenerunt, in septem capita cadunt: I., 
ut dux abiret, nomen advocati dioeceseos remitteret, totaque bac 
discordia Coloniensi omnino se abstineret; II., ut cum civitate Co- 
loniensi certam pacem faceret; III., ne Sigmundum ejusque foede- 
ratos ulcisceretur; IV., ut aequam et bonam pactionem iniret cum 
comite de Menrsia et civitatibus omnibus, quibuscum discordiae 
ei essent; V., ut comitem de Wuertemberg aliosque captivos omnes 
redderet; VI., ut imperatori permitteret intercessionem ad pacem 
/ cum Ludovico rege componendam; VII., quum commeruisset , ut 
omnes ei terrae et bomines adimerentur, constitutum est, ut impe- 
rator de hac re extra pactionem a rege propositam deliberaret 
cum imperii principibus; placuit tamen conditionibus ceteris a 
duce acceptis, ut rex etiam hac in re intercederet 31 ). Quas con- 

27 ) Du Mont corps diplomatique III, 496. Guichenon histoire genealogique de la 
maison de Savoye Turin 1778, II. p. 140 adjecit huic foederi ducem filium Iolanthae 
accessisse (,auquel Ie duc son fils fut compris"). 

28 ) Molinet I, 75. XIII. Martii a. 1475. Mediolani fuit, unde Neapolim profectus 
est. Ex tota Italia mercenarios conduxit. v. Rodt, Die Feldzfige Karls des Kuhnen 
etc. I, 448 ez Gorio storia di Milano 1828. 

29) Gfr. chronique ancienne apud Gomines ed. Lenglet II, ad a. 1474 et 1475. 

3°) Zellweger Schweizer Archiv 1847. V. p. 136. Illi milites circa natalicia Christi 
Nicolaum deDiesbach etJohannem de Sillinen a rege Ludovico redeuntes ceperunt. Gin- 
gins-la-Sarra in Memoires de la societd historique de la Suisse Romande VIII, 161. 

31) Muller R. T. T. 

ditiones cum Christianus rex XXXI. die Januarii* 2 ) in castra Bur- 
gundica revertisset Carolus repulit. Nam quamvis invasionis poe- 
nas non repeterent, consilia tamen ulciscendi Helvetios, Ludovi- 
cum aliosque hostes prohibuerunt, quominuB eas acciperet Minime 
autem in animo habuit, ut illis coneiliis se abstineret, quamquam 
hujus belli prospere finiendi spes admodum parva exstitit Qui 
quae vi armorum non potuit perficere , tunc dolo et proditione per- 
ducere temptavit. 

De omnibus enim, quae in exercitu Germanico agerentur et quae 
singulis principibus studia ac consilia essent, perregem Christianum 
facile certior factus est. Qui praecipue consiliis et auctoritate usus 
est Alberti de Klitzing, viri ad has res tractandas aptissimi, qui 
praepositus ecclesiae Brandenburgicae priore tempore marchioni 
Alberto a consiliis fuerat et ad aulam regis Christiani transgressus 
tunc quoque multum valuit apud marchionem. Comitatus est 
regem Andernacum , ibi quae esset conditio et voluntas ipse spe- 
ctavit. Itaque quum maxime opportunus videretur, per quem Ca- 
rolus marchionis animum sibi conciliaret, X. Februarii ducis no- 
mine marchioni exposuit, Carolum esse paratum ad omnes res 
faciendas , quibus araicitia inter ipsos conservaretur et augeretur 
atque pactio fieret, quum id sibi existere mallet cum marchione 
quam cum alio principe Germaniae. Nam ei fuisse semper ami- 
citiam cum patre Philippo et esse maximam in Germania potesta- 
tem ac sapientiam his in rebus. Omnes conditiones marchioni 
remisit, ducem omnes accepturum esse pollicitus. Denique ad 
proditionem eum aperte invitavit. Sciret imperium tali viro im- 
peratore non bene valere; immo omnibus in partibus diminui et 
laedi; id agendum esse, ut aliam ad rationem provideretur. Dux 
igitur Alberto imperium obtulit; vel Friderico mortuo vel vivo 
quod valeret velle se praestare ad id perficiendum, pollicitus suf- 
fragia et Ruperti Coloniensis et Friderici Palatini, quamvis Alberto 
cum illo esset inimicitia, jse impetraturum. Si vero marchio im- 
perium non ipse affectaret, filio se idem auxilium praestiturum. 
Verum quae marchio respondit (XVIII. Febr.) , hanc spem detru- 
■ 

32) Comines ed. Lcnglet II, 216. 

serunt. Amicitfam sibi raisse cum duce Philippo sed nunquam 
pactionem. Ceterum quum dux hostis esset imperatoris, nihil sibi 
cum eo agendum eBse, pace vero facta, se amicitiam non repulsu- 
rum esse. Klitzingio autem se mortem praeferre scripsit, quam 
ut versus finem vitae per se vel per filium rem tantae turpitudinis 
susciperet. Tali enim proditione consilia sua perficere neque cu- 
pivit neque potuit, sed potius bello contra hostem stirpis Germa- 
nicae gerendo, non conspirans contra imperatorem sed eum secum 
corripiens. Qui imperatori totam rem manifestavit, id modo pe- 
tens, ne cum aliis litterae communicarentur 33 ). 

Quo eodem modo Albertus de Klitzing repulsam tulit, quum 
medio Februario 3 *) imperatorem ipse adiret cum conditionibus, 
quas dux proposuit, prioribus non acceptis. Atque quum impera- 
tor bellum a Carolo contra fas jusque susceptum eundemque prop- 
ter clientelae perfidiam damnandum esse censuisset, dux talem 
bello rationem esse omnino oblitus pacem modo compositum iri 
voluit inter imperatorem principesque et ipsum,.ut partes bellige- 
rantes. Quamquam patroni nomen archidioeceseos se depositurum 
esse promisit Ceterum foedus cum Ruperto factum non dimittens 
proposuit, ut imperator cum papa discordias inter ipsum et Colo- 
nienses dijudicaret, petito, ut usque ad hoc tempus quae quisque 
loca expugnasset ipse retineret. Deinde postulavit, ut Alsatia Fer- 
rettaque sub tertii alicujus ditionem traderentur, donec imperator 
quaestionem institueret totamque rem dijudicaret. Quod si Sig- 
mundus non acciperet, rem in medio esse relinquendam. Cum 
rege autem Ludovico ipsi pacem fieri posse negavit, quia cum duce 
Britanniae et Angliae rege contra eum conjnnctus esset, tamen si 
imperator illos ad pacem faciendam permovisset, sese satis habi- 
turum. Denique petiit, ut proximo mense Julio Mediomatrici age- 
retur. 3& ). 

") ox archivo Bambergensi. 

34) Hae Klitzingii sine dato exstant, patet tamen ex relatione Saxonica de XII. Fe- 
brnarii Albertum de Klitzing pridie per castra Saxonum, ubi cum Alberto duce actum 
est, ad imperatorem se contulisse. Tum has eum conditiones attulisse puto, quae po- 
stulatis ab imperatore plane respondeant. 

35) ex arch.Bamberg. Praeter ea quae attuli in zedula exatant: Item die loslassung 
aller gefangenen wird gefordert. — Item von Wurttemberg wegen iat auch geredt vnd 
*tet noch in handel. Henricus comes Wurtemb. a Carolo in vinculis tentus est. 

Quae proposita imperator non accepit, quamquam quae respon- 
derit nescimus. 

Quibus in gerendis rebus Cbristianus aeque ac Klitzingius ille 
multum egerant cum Nicolao de K6keritz , de quo jam supra dixi- 
mus, et cum duce Alberto ipso. Petierat enim rex, ut Nicolaus 
Albertum de Klitzing ad imperatorem comitaretur. Hoc quam- 
vis Albertus non permitteret. tamen ad imperatorem se de bac re 
scripturum esse respondit 35 a ) , neque latuit adversarios, quam 
parva Alberto esset maDendi voluntas. Itaque Carolus ipse ut 
prius marchionem , sic ducem tunc adiit , non ad apertam provo- 
cans seditionem , sed ut totum bellandi animum ei adimeret, per- 
suadendo hoc bello jura modo principum defendi. Qui causas 
exponens, cur Ruperto subvenisset, eam se dare operam scripsit, 
ut w haec agens flagitiosissimum morem atque exemplum subdito- 
rum offendendi dominum suum et adversus eum tam superbe insur- 
gendi auferret, quae omnia ad utile principum decus imperii et 
cujusvis rei Germanicae emolumentum etiam forent." Rupertum 
enim nullo jure, nulla auctoritate publica, cognitione vel judice 
damnatum, sed insolenti vi subditorum ejectum esse. Suum esse ut 
principis, ut eum in possessione restitueret, neque se „ad dero- 
gationera imperii, sed ad ejus decus, incrementum et commodum 
cunctorum principum Gennanorum" laborare. Cui Albertus dux 
respondisse non videtur, tamen coram imperatore ejusdem senten- 
tiae verba fecit satis multa. Itaque quum Carolus ea audivisset 
et Albertum copiarum partem dimisisse , litteris denuo missis gra- 
tes egit, ad omnia se paratum esse dicens, quae ille proponeret 
ipsius terris studiisque opportuna 36 ). 

Sic principes ipsos adversarios seducere teraptavit, ita ut de- 
sertis imperatore et Coloniensibus consilia sua perficeret. Qui pe- 
riculura tam parvi aestiraavit, ut ne cum Francia quidem indutias 
prorogaret, quas Ludovicus acerrime petiit. Sed cum legati regis 
apud eura advenissent lantas conditiones postulavit, quantas rex 

35 ») Ex arch. Wimar. 

36 ) Cfr. litteras de X. ot de XX. Martii ex arch. Wimar., quarum primae etiam apud 
Mailcr. IX. Aprilis Ernestus frater Alberto scripsit , se earum exemplaria accepisse » 
petiit, quae Albertus respondisset. 

concedere minime voluit, deinde verbis superbissimis coram iis 
usus est, dicens sibi esse amicos omnes qui Franciae finitimi es- 
sent, regem esse in summo periculo. Sed illa spes mox omnino de- 
trusa est, quum rex paullatim omnes hostes secum conciliaret. Ne- 
que tamen dux Novesio recedere constituit, quamquam dominus de 
Ryvers, quem Eduardus rex Angliae miserat, instantissime ab eo 
petiit, ut omissa obsidione omnia ad commune bellum praepararet, 
quod priore anno decrevissent. Ne illa quidem eum deterruerunt, 
quae ab Helvetiis hoc tempore suscepta sunt. Hi enim omnia fere 
castra et oppida, quae aditum ex Italia tuentur, occuparunt et in 
toto comitatu Burgundiae rerum potiti sunt. Qui ob hanc causam 
imperatori recusarunt, quominus ad communem imperii exercitum 
Coloniam proficiscerentur , respondentes se id agere, ut potestates 
illas prohiberent, quae, ubi ipsi non essent, omni tempore Caroli 
studia sequerentur. Sigmundus vero et conjuratio inferior impe- 
ratori auxilia miserunt. Nequi parvi momenti erat, quod Renatus 
dux Lotharingiae , aliquot annis ante a Carolo coactus , ut foedus 
cum ipso faceret, tunc deserto Carolo ad illam conjurationem ac- 
cederet, XVIII. Aprilis 37 ). Qui dux Renatus pactus jam XV. ejus- 
dem mensis cum rege Ludovico 38 ) ab illo et ab imperatore invita- 
tus XVII. sequentis mensis etiam ad foedus illud accessit, quod 
inter regem et imperatorem erat 39 ). 

Itaque undique hostes Carolo excitati ac bellum illatum est. 
Nam etiam rex Ludovicus quum pacem accipere non potuisset, pri- 
mis Maji diebus contra Flandriam et Artesium castra movit. Ac 
feliciter pugnatum est, civitates omnes ad tuendos fines opportu- 
nae munitaeque aut vi aut deditione captae sunt. Praeterea impe- 
ratori rex maxime institit, ut tandem fortiter bellum inciperet. Aete- 
rum enim tunc foedus proposuit, ad Carolum penitus opprimendum 
terrasque ad omnes occupandas , quae inter regem et imperatorem 
dividerentur. Quod Friderico minime placuit, sed fabulam illam de 
ursi captione oratoribus pro responso narravit 40 ). Etenim quum 

37) Chmel, Mon. Habsb. I, 1. p. 199. 

38 ) Calmet, histoire de Lorraine II, liv. XXX. 

39) Chmel, Regesta Friderici III. p. 676. 

^•Hanc fabnlam imperatorem, si narravit, non ante hoc tempns narrasse pnto; Co- 
mines 1. IV. c. 8. XXX. Aprilis rex oratores ad eum deputavit. Chmel I, 1. p. 296. 

res ita essent, uti vidimus, imperator ducem tantis esse censuit in 
angustiis, ut omnem emergendi conditionem accipere coactus esset. 
Itaque studia illa Austriaca denuo tunc in medium prolata ad feli- 
cem eventum producere temptavit. 

Die Martii enim XX. 41 ) imperator cum electoribus Moguntino, 
Trevirensi , Brandenburgico comitumque magno numero Coloniam 
venit, quos post biduum Albertus Saxo secutus est 48 ). Ibi litte- 
rae Novesiensium aderant, aut auxilium petentes celerrimum aut 
pactionem ,cum Carolo 43 ). Quorum miseria et periculum vix ullo 
modo tolerari potuit. Albertus igitut marchio jam postero die ur- 
bem victibus instruere conatus, sed a Carolo repulsus est 44 ). Tum 
consilio vocato de ope ferenda deliberatum est, sed cum copiae sa- 
tis magna nondum adessent, Novesiensibus scriptum est, ut tres 
vel quatuor hebdomadas urbem tenerent, quo tempore praeterlapso 
subsidia certa adforent 45 ). Quae litterae obsessis non advenerunt, 
quum nuntius aqua periret 46 ). Tamen spe proximae salutis freti 
urbem non tradiderunt. Nam quamvis dux hoc ipso tempore multo 
etiam magis quam antea urbem premeret, tamen saxis per Colo- 
nienses occupatis , e quorum castris litterae glandibus inclusae in 
urbem mittebantur imperatorem appropinquare nuntiantes, deinde 
hostibus per inundationem ab insulsis depulsis , novam spem ce- 
perant. Tamen imperator principesque diu Coloniae haeserunt, ut 
milites undique ex Germania atque ex Francia adventuros exspe- 
ctarent. Magnum sperabant exercitum conventurum esse; cogita- 



41 ) Chron. Colon. „Maendags nac Palmeu". 

^ 2 ) Litterae ex arch. Wimar. E quibus patet, die XXI. marchionem conatum esse 
nrbem victibus instruere (,speysen"), quod omnes scriptores die post adventum factum 
esse narrant. Igitur diem illum adventus imperatoris, quem Chron. Colon. praebet, 
Terum esse puto, alii enim alium diem tradiderunt. 

^ 3 ) Litterae VIII.Martii scriptae idem petentes aBurgundionibus interceptae erant . 
Molinet I, 93—95. 

**) Molinet I, 108 refert IX. Aprilis Colonienses exercitnm Burgundicum oppu- 
gnasse , ut inter hoc tempus Germani rictus in urbem inferrent. XII. Aprilis similis 
pugna fuit; verisimile estGermanos pluribus vicibus conatos esse, ut urbem victibus in- 
struerent Quod obsessis nunquam quid profuit; certe Wierstraat de his conatibus 
nihil accepit. 

**) ex relatione Saxonica de XXIX. Martii. Ex arch. Wimar. 
*«) Molinet I, 95—96. 

tiones pacificae sepositae esse videbantur. Initio enim Aprilis mar- 
chio 8e non sperare scripsit fore, ut sine certamine discederetur i7 ). 
— Sed lentitudine satis magna omnia parabantur. 

Jam narraviraus post deditionem urbis Linz duci Alberto per 
Marchionem persuasum esse, ut usque ad festum Trinitatis (XXI. 
Maji) maneret. Deinde imperator, ut Bonnam veniret, eum invita- 
vit, ubi praesentibus Coloniae urbis consule et Dr. Heselero capi- 
tuli legato de pecunia Alberto pendenda ageretur. Quod Albertus 
etsi invitus tandem acceperat, nisi illi nec senatum nec capitulum 
talibus de rebus per legatofc esse acturos aperte dixissent, sed 
Saxonicis legatis Coloniam esse petendam. Quibus paulo post eo 
inissis, dux interiin se Coloniam secuturum et usque ad festum Tri- 
nitatis in exercitu mansurum promisit. Sed ibi pecuniam praesto 
non reperit, verum re tota jam pervulgata in summam invidiam 
adductus est, qui ab imperatore pecunias acciperet. Hac re maxime 
iratum ac dicentem statim cum suis sese decessurum imperator 
maneret certe rogavit ad Georgii festum, quo copiae Francicae ad- 
venirent. Quae ut faeeret Albertus cum commotus esset, communis 
omnium opinionis ratione habita, ne princeps aut pauper aut justo 
minus patriae amans appareret, spem tandem pecuniae accipiendae 
omnem dimisit. Imperator vero voce promisit litteras, quibus 
Saxoniae principes quique barones in eorum territorio sederent, 
citasset, iis damno non fore; quod nescio an ob id quoque factum 
sit, quia Ernestus et Guilielmus duces imperatorem sollemniter ap- 
pellaverant. Neque enim apud majores neque apud se unquam 
evenisse dixerant, ut citarentur, qui intra ipsorum fines essent, et 
Herbipoli praelecta aestimatione id ipsum esse constitutum, ut 
„principes, comites et domini in utriusque terra ipsorum ducum 
voluntati obtemperarent 48 ). 44 Atque Ernestus fratris consilio con- 
*tentus erat, tamen, quae voce pomiserat imperator de litteris, qui- 



47 ) quinta Aprilis, ex arch. Wimar. Marchio adjecit: „Der konig von frankreich 
sol vff Georgij mlt sevenzich tusent zu ross vnd zu fuss . . . hey vns im felde sein zu 
solcherhulff, der wir auss dem reich allenthalben vud hinfur tegelich warten." De 
pace agenda nihil dicit. 

48 ) „das die selbigen Fursten Graven vnd Uerren Aufsehen auf vns yetzlichen in 
seinem Laude haben sollten." MQller R. T. T. II, 1. p. 686. 

bus Saxones citarat, ei minime suffecerunt. Fratrem igitur admo- 
nuit, ut chirographam ab imperatore studeret impetrare, ne litterae 
ipsis triumviris damno forent. Quam ob causam ceteris in rebus 
quam maxime posset, imperatori indulgeret, neve de politicis ipsius 
consiliis suspicionem ullam daret. Tamen foederis ab electoribus 
et imperatore cum rege Ludovico facti participem se non jam esse 
tum voluit. Petiit enim a fratre, ut, si foederis documenta nondum 
permutata essent, sigillum suum repeteret. Quare in documeritis, 
quae Renatum Lotharingiae ducem in foederis societatem esse re- 
ceptum declarant, Ernesti nomen non reperitur 49 ). 

Etiam cum ducibus Juliacensibus actum est. Qui jam Ander- 
nacum ad imperatorem legatos miserant, qui peterent, ne copiae 
Juliacenses ad exercitum venirent, quia propter Caroli vicinitatem 
id non possent. Sed recusavit imperator 50 ). Quum vero Htteris 
iteratis non commoti essent, ut venirent, IV. die Aprilis in jus 
vocati sunt. Consiliarii autem duces excusarunt, quia dux Guiliel- 
mus aetate jam nimis provectus esset, dein quod propter situm 
terrarum coacti essent, ut petitis a Carolo cederent. Quum vero 
polliciti essent ducem adolescentem VIII. die adfuturum, nomine 
imperatoris Albertus hoc temporis intervallum concessit. Idem in 
illos multa invectus est, dicens quo magis iis indulgeretur, eo ma- 
jore studio cetera quoque eos officia neglecturos esse. Deinde se- 
quenti die iterum adesse jussi cum venissent, mandatum est, ut e 
ducibus alter suo cum exercitu intra diem Aprilis X. ad imperatorem 
accederet. Imperatis autem his neglectis Caesar diem diei adjiciens 
spatium usque ad XIV. prorogavit. Sed non prius dux advenit, quam 
imperator nunciaverat, si Aprilis die XXV. non adesset cum mili^ 
tibus , utrumque non iterum citatum ipso facto poenas esse reddi- 
turum 51 ). Mox autem rediit, copias non misit. Nec Johannes dux 
CHvensis venit, licet imperator XXVII. Aprilis definite eum ad- 



49) Cfr. documenta de XVII. Maji et I. Junii apud Chrael Kegesta p. 676, et Luuig 
Codex diplomat. I. p. 462. Cetera ex documentis Wimarianis, quorura pars apud 
Muller. 

50) Muller II, 1. p, 691. 

51) Chmel Mon. flabsb, I, l. p. 433—438. MoUuet I, 116. 

vocasset reprobata omni excusatione. Principum vero, qui cum rege 
Christiano in castra Burgundica venerant, ducem Brunsvicensem et 
Megalopolensem Ooloniae apud imperatorem fuisselegimus 52 ), sed 
eos copias adduxisse et usque ad finem belli permansisse nullum ex- 
stat testimonium. Ipse autem Christianus spe reconciliationis 
amissa deceptus, quum ab Hamburgensibus fraude pecuniam ac- 
cipere studuisset 53 ), Coloniae cauponi „ad coronam" gemmas 
oppigneravit, quia pecuniam debitam solvere non potuit M ). Deinde 
aliquod per tempus Dusseldorpii moratus exeunte Majo domum re- 
vertit 55 ). Postremu8 Gerhardus Oldenburgiae equis relictis clam 
Colonia discessit 56 ). 

Imperatore Colonia nondum profecto milites advenerunt urbis 
Argentorati, C equites et Y c pedites, duce Philippo a Muelheim. 
Qui jussi ab imperatore Suntinam urbero occupare, cum ejus con- 
ditionem situmque explorassent, non fecerunt, sed moris esse inde 
a temporibus majorum, ut apud vexillum imperiale manerent. Atque 
imperator ille quidem cum milites de hac re cum consulibus Ar- 
gentoratensium expostulasset , . simile responsum accepit neque 
factum esse videtur, ut Argentoratenses a vexillo imperiali remo- 
verentur 57 ). Qui militari disciplina prorsus fere caruisse videntur; 
cum enim Coloniae morarentur discordiam certamenque cum ur- 
bibus Suevicis provocarunt, sed nocte dirempti sunt, nonnullis cae- 
sis, deinde quum imperator exiisset, pugnam inierunt cum illis, 
qui sub episcopo Monasteriensi erant, qua adversarios LX inter- 
fecerunt et processum triduo impediverunt 58 ). Deinde quum mili- 
tibus a civitatibus missis prae nimio numero proprium vexillum ab 
imperatore daretur, iterum Argentoratenses exstiterunt, qui ipsis 



52 ) Cfr. ennmerationem principum Coloniae praesentinm spud Mone Quellensama- 
lnngen I, p. 278. Cfr. etiam Chmel I, 1. p. 438, acta contra Juliacenses. 

53) Pecnniam non accepit, cfr. Dettmar II, 368. ,Suss behelden de van hamborch 
ere golt. 

54 ) XII. Julii secretarins regis imperatorem rogavit , nt canponem eas reddere co- 
geret. Chmel 1. c. I, 3, p. 558. 

") Petersen Holsteinische Chronik ed. Chr, F. Kruse. Altona 1828. II, 90. 
5 «) Dettmar II, 363. 

57 ) Obrecht de verillo imperiali p. 38 sqq. Koenigshoven p. 1109, 
&8 ) Strobel Gesch. des Elsass, III, 337. 



Digitized by Google 



- 49 - 

prae omnibus id debere dicerent. Placuit autem, ut plures urbes 
vicissim id gestarent et post alteras disgordias, quae urbs prima 
id gestaret, ordo sex urbium sic constitutus est, ut primum Argen- 
toratum, deinde Colonia, Augusta Vindelicorum, Francofortum, 
Norimberga, Ulma vexilluni acciperet. Hic summus civitatibus ho- 
nor fuit ac marchio Albertus, quum Philippo a Muehlheim vexillum 
traderet, id nunquam civitatibus evenisse dixit 5 '). 

Priusquam vero Coloniam reliquerunt, medio mense Aprili 
Alexander episcopus Forliviensis advenit, quem legatum papa 
miserat, ut pacem inter partes belligerautes componeret. ltaque 
bello cum ipso duce noudum incepto jam de pace cogitatum est; 
nam I. Maji legatus ad Caroluiu se contulit S9a ), VI. Caesar 
cum exercitu movit et tota fere hebdomade usus est, donec Sun- 
tinae castra poni potuerunt 60 ). Hic copiae duas hebdomadas hae- 
serunt. Exierant Colonia fere viginti lnillia 61 ), quibus iu itinere 
accesserunt Sangallenses, Schaffhusienses , Henricus Hassicus, 
marchio Badensis junior, episcopus Monasteriensis cum exercitu 
paulo minore, quam quem imperator secum habuit, extracto ex 
episcopatibus Bremensi et Monasteriensi, deinde ex tota West- 
phalia, quibuscum milites ex civitatibus Germaniae septentrionalis 
omnes se conjunxerant. Quorum omnium numerum ii qui miuorem 
afferunt sexdecim fuisse milium narrant 62 ). Atque belli cupidine 
maxime flagrarunt contra Carolum, quem ipsorum libertati infe- 
stissimum scirent, sperantes fore, ut prorsus ipsi voluntas in rebus 
Germaniae se immiscendi adiineretur ^ 3 ). Simul civitates illae pes- 

59 ) Obrecht et Koenigshoven. Refert Philippus marchionem id dixisse ,mit gros- 
sen gescheidten wortten. " 

59a ) Comines ed. Lenglct II, p. 116. 

6°) Ghron. Colon., ex quo Bircken ut videtur. VI. — VIII. imperator in MOhlheim, 
VIII, — IX. in Vulen up dem Saode inter Niel et Wertheim, X. Suntinae fuit. 

61 ) Sic marchio Alhertus ipse X. Maji ad Guilielmum ducem Saxoniae scripsit. 
Ei arch.Wimar. (.daruntcr IVM wolgeriister pferde, wartet noch auf X M , oh sie aber 
kommen, wissen wir nicht.") 

fi 2) Chron. Colon. Schaten annales Paderbornenses II, 728. Eundem numerum 
praebet Renneri Chronicon Bremense (manuscriptum ex sequenti saeculo) p. 82,3. Ex 
arch. Bremensi. 

63) Cfr. Schaten, qui litteras Coloniensium , Tremoniensium et .nostratiuin" com- 
memorat p. 724. Lindenbrog Scriptores rerum septentrionalium p. 258, cum de pace 

4 



Digitized by Google 



» 



— 50 — 

sime audientes apud imperatorem se pro patria liberanda stare 
docuerunt ^ 4 ). 

Ceterum qui fuerit omnium copiarum tum numerus accurate 
statui non potest, utpote quem certum eorum, qui coram viderunt, 
nemo retulerit. Etiam singulis diebus singuli advenerunt atque 
totus exercitus spatium tam latum obtinuit, ut omnium numerus 
nulli fere constaret. Tamen haud multum a veritate aberrare vi- 
deamur L M militum fuisse dicentes 65 ). Principum vero adfuerunt 
praeter Moguntinum Coloniae aegrotantem archiepiscopus Trevi- 
rensis, episcopi Eichstadiensis , Monasterieusis, deinde Augusti- 
nensis, Spirensis, Wormatiensis , Argentoratensis , Mediomatricen- 
sis, Basileensis, Magdeburgensis episcopi adfuisse narrantur, sae- 
cularium principum Albertus marchio, Albertus dux Saxoniae, 
comites Wuertembergenses , marchio Badensis junior, Henricus 
Hassiae landgravius, comes Nassoviensis, denique comitum ex im- 
perio admodum magna copia. Civitatum pleraeque advenerunt, 
septuaginta circiter a variis scriptoribus enumerantur. Quarum in 
militibus vigor totius exercitus positus fuit , quum recens advenis- 
sent, principum copiis belli diuturnitate jam fatigatis. Sic impe- 
ratoris exercitus certo major fuisse videtur, quam qui Carolo duci 
fuit 66 ). Ludovicus autem rex in Flandriam*agmine infesto se irru- 
pisse nuntians mox copiarum VI M se missurum promiserat, quos 
subsidiariorura X M secuturi esseut 67 ). Summum vero imperium 
Alberto marchioni delatum est 68 ), imperii vexillum pro principibus 

acta loquitur: „Uuusquisque autem jussu imperatoris ad propria remeavit, sed cum 
fmaerore, quia Carolum deglutivissent, si permlssi fuisseut." 
w ) Dettmar II, 367. 

6a ) „Credo Germanorum esse numerum XL aut L M militum, equitum habent ad 
XVI*, peditum et collectitiae turbae satis." Sic VII. Junii episcupus Caputaquensis 
ad Jacobum Cardinaiem Papiensem scripsit, in castris Burgundicis. Kaynald. 

Bircken 1. c. p. 817. cum iis, qui exercitum secuti sunt, LXXX M bominum fuisse 
putat. ScbiJling 1. c. p. 161 numerat LXXV* 1 . 

Qui adfuerant singuli enumerautur apud Martiui minoritae coutinuationem Sue- 
vicam postoriorem ed. Staelin. Wuertemb. Jabrbb. 1852. p. 165 — 166. Mone Quellen- 
sauiralungen etc. I, 278. et I, 518 — 519. Unrest Cbronicou Austriacum in Hahnii 
Monum. I, 596. sqq. 67 ) Miiller p. 700. 

68 ) Hoc nou prius esse factum puto , quam boc tempore , quum Colonia exirent. 
Antea nunquam in Htteris id dicitur. Ac tum etiani inarchio per imperatorem in rebua 
gerendis impeditus est. 

dux Saxoniae 69 ), suum ipsarum urbes gestarunt. De jure autem 
vexilli sancti Georgii gestandi lis illa inter Sueviae et Franconiae 
equites antiqua, etsi imperatoris auctoritas deerat, hoc tempore 
ita est composita, ut Suevis et Francis vexillum vicissim gestan- 
dum traderetur, utque signifero Suevo Francorum auxilia ad- 
essent 70 ). Deinde episcopus Monasteriensis singulare accepit 
vexillum pro Germania septentrionali 71 ). Atque totus exercitus in 
quatuor partes divisus erat sub ducibus Henrico Monasteriensi, 
Henrico Hassico, archiepiscopo Trevirensi et Alberto Saxone 72 ). 

In medio agminis currus vehebantur, quorum in latere pedites 
ingrediebantur, ac primi quidem arcuballistarii , deinde qui sclo- 
petis utebantur, porro lancigeri et quibus arma generis satis varii 
erant. Extremum agmen equites circumdabant. Hoc ordine ingre- 
* dientes tandem die Maji XXIII. tam prope ducem accesse- 
runt, ut sola Arpa interflueret 73 ). Sane exercitus fuit magnus, fortis 
bellique studiosus, cui quamvis perfecta disciplina desideraretur, 
nequaquam tamen ducis copiae timendae erant, quippe ex diversis 
nationibus compositae, quarum concordia haud magna tum fuit. 
Sed paullo antea pugna exorta erat inter Anglicos et Italicos, quae, 
cum ceteri Italicis se conjungerent. magnum attulisset periculum, 
nisi dux stricto gladio in catervam insiliens eos separasset 74 ). Ce- 
terum magna pars militum iongitudine obsidionis et inopia tam 
pecuniae qnam victuum satis dissoluta erat Patuit enim IX. Apri- 
tis, cum dux Lombardos ab obsessis fugatos severa oratione vitu- 
peraret, illos jam per septem menses stipendia non accepisse; 
comes enim ille de Campobasso pecunias ipse retinuerat 75 ). Qui 
tum Mechliniae moratus est,. aegrotantem se simulans, quia jam 



Muller, p. 708. 
™)MuUer. p. 711. 

™) Cfr. Muusterische Geschichtsquellen 1, 189 et I, 242. Schaten Anual. Pader- 
born. II, 726. 

72) Bircken p. 815. 

") Sic Albertus dux apud Miiller p. 707. 

7*) ,Mais le duc de Bourgongne chevaleureusement l espie au poing se mist entre 
deux et appaisa le combat, qui estoit bien dangereux. Olivier de laMarche l.c. liv.II. 
chap. III. p. 295. 

Molinetl. c. p. 101^108. 

inde ab initio Januarii duci iratus est, qui annis ineuntibus prae- 
fectos permutare solitus, de comitis quoque militibus Italicis hoc 
more disposuisset 76 ). Pars vero altera in oppida vicosque circum- 
jacentes distributa, quum uno loco non amplius omnes possent 
contineri, tanta aeris alieni multitudine incolis obstricta fuit, ut 
dux eos ad aciem instruendam in castra convenire jussos magnis 
pecuniis solvere deberet 77 ). Neque putamus militum animos hac 
obsidione diuturna et ingloriosa elatos fuisse; jam plus X M frustra 
ceciderant. Nec parvi momenti fuit, quod ipse dux superbiam 
et ferociam non monstravit, qua prius insignis fuerat. Qui quum 
Germanorum exercitum appropinquantem videret, centuriones et 
tribunos multis blanditiis acceptos oratione suavi ac demissa usus 
acclamavit, in eorum animo spem suam esse collocatam; pro viri- 
bus quisque ad pugnandum se pararet 7 "). Quam orationem effecisse, 
ut illi lacrimarent Molinet auctor est. Itaque quum vitae pericu- 
lum adire se paratos dixissent, statim dux Germanos aggressus est, 
(XXIII. Maji) qui in eo erant. ut castra ponerent. E quibus ille 
quidem episcopus Monasteriensis cum allquot cohortibus contra 
hostes processit, deinde quum propter militum nimiam dimicaudi 
cupiditatem dux Albertus cuni Trevirensi archiepiscopo de acie 
instruenda deliberaret, quum jam in eo esset, ut magnum proelium 
iniretur, Albertus marchio copias ex castris exire vetuit. Itaque 
cum Germanorum damno utrimque discessum est 79 ). Neque enim 
jam in certamine, sed in iis, quae legatus apostolicus agebat, spes 
belli fuit. Itaque haec fuit omnium proeliorum, quae orta sunt, 
sors ac natura, semper Germanici milites retrahebantur, ne in pu- 
gnam ruerent. Qua re Burgundionum animus mox altius iterum 
elatus est 80 ); Carolus quum imperatori voluntatem pugnandi non 

76 ) Molinet I, 107. „qui lors soi disant estre aggrese de maladie se tenoit a Ma- 
lines chaulte et moiste. 

") Molinetl, 118—119. 

™) ibidem p. 129: „et en doux lengage hnmble et amiable lenr dit ainsi " etc. Ta- 
men oratio fortis est principis, qui post tantos labores exercitui Gernianorum cedere 
summum habet dedecus. 

") Sic dux Albertus ipse narrat Utteris de XXVII. Maji, ex arch, Wimar. Ofr. 
Muller 707. Wierstraat v. 2705—2714. 

80) Molinet I, 133. 

esse intellexisset, mox in priorem snperbiam iterum se convertit, 
penes ipsum fore sperans, quibus conditionibus bellum finiretur. 
Quod clarissime patuit, postquam legatus die Maji XXVIII. 81 ) inter 
utramque partem indutias composuit, primas-in tres modo dies, 
deinde diutius prorogatas. 

Sed id certe bis indutiis evenit, ut urbs obsessa ex summa mi- 
seria liberaretur, quum jam in eo esset, ui Carolo se dederet. Nara- 
que ne unam quidem hebdoraadem obsidionem amplius sustinere 
potuit inopia et telorum et victuum. Cum igitur legatus ad por- 
tam 8uperiorem cum Hermanno landgravio praesentibus et impe- 
ratoris et ducis consiliariis collocutus esset de conditionibus urbis 
liberandae conventum est. Deinde urbs aperta et libero commer- 
cio tradita est. V. autem Junii admonente landgravio consu- 
les jusjurandum praestiterunt urbem usque ad controversiam pe- 
nitus dijudicatam auctoritati imperatoris ac papae traditam fore 82 ). 

Intra tempus harum indutiarum tam celeriter conciliatarum !e- 
gatus apostolicus summam operam dedit, ut firmam pacem com- 
poneret. De cujus conditione gravissima postquam dux cum im- 
peratore consensit, placuit de ceteris postea deliberari. Sed diffi- 
cillimum fuit utramque partem ad abeundum commovere. Propo- 
situm est, ut imperator altero die post Caroli discessum totum ex- 
ercitum Coloniam duceret et ibi demum copias dimitteret. Quod 
Carolo maxime displicuit, quum testimonium cladis Burgundicae 
ei videbatur. Itaque multa tergiversatus est 83 ). Diem ex die com- 
positionem retractavit „conditiones male interpretans, diffidentiam 
provocans." Ac tam multa eum verba suspiciosa in medium pro- 
tulisse Albertus dux Saxoniae Guilielmo avunculo scripsit, ut om- 
nes per dies pax dubia spe esset, neque quisquam de rerum con- 
ditione certum quicquam sciret. Nam XIII. Junii spatium mi- 
nimum juxta Arpam abiit usque ad vicum Grimlichhausen, ita ut 



M) Wierstraat v. 2715. Litterae Coloniensium ad Bernenses apndSchUling p.168. 
gq. Bircken nomiuat diem XXV, sed falso; nam in litteris,, quas Albertus dux XXVI. 
et marchio XXVII. scripsit (ex arch. Wimar), nihil de indutiis dictum est. 

82 ) Haec omnia apud Wierstraat. Cfr. Molinet, 134. 

83) Molinet I, 136. Cfr. litteras domini de laRoche ad ducissam Burgundiac apud 
Gachard Collection etc. I, 247. 

exercitui Germanico propior tum existeret quam antea 84 ). De qua 
re quum consiliarii imperatoris gravati essent, se abiisse respondit, 
seque sperare imperatorem ipsum nunc castra moturum esse. Ipse 
aeque ac scriptores rerum Burgundicarum imperatorem arguerunt, 
quod ei vera paciscendi et abeundi voluntas non fuisset. Hac 
rerum conditione, praesertim cum omnia tam arcane tractarentur, 
ut praeter Albertum marcbionem et ducem Saxoniae nemo in se- 
cretas pacis conditiones introspiceret — ea militum opinio — , 
mox militum animi accensi et irati sunt. Nihii in toto bello dignum 
Germanico nomine actum esse disserebant, posse Burgundionem, 
si imperatori liberet, vinci delerique. Denique igitur rixae inter 
utrumque exercitum exortae sunt. Cum vero Coloniensium decem mi- 
lites a Burgundionibus interfecti essent, ira eorum, qui timerent, 
ne pecunias paene incredibiles incassum consumpsissent, eo erupit, 
ut undecim naves Burgundicas, quas munimentis („artillerie u ) re- 
pletas Carolus Rheno secuudo domum misit vi ablatas Coloniam 
abducerent 85 ). Quas quum reddere constanter abnuerent, dux 
summa ira et conviciis in Germanos invectus. juravit se nisi navi- 
bus redditis non discessurum 8G ); railitum vero animi, praesertim 
qui cum episcopo Monasteriensi advenerant, eo ferocius et impe- 
tuosius exarserunt. Qui paucis diebus post, XVI. Junii, arma con- 
ferendi cupidine accensi per ludibrium Burgundiones ad pugnam 
provocarunt, quum vigilias telis turbare coepissent. Mox pugna 
atroci exorta, quum duo vel tria millia Germanorum exiissent, Ca- 
rolus optimam partem equitum eos adOriri jussit. Qui adversus 
marchionis jussum e castris egressi fractis indutiis, quum marchio 
clausis castris ceteros prohiberet, quominus iis ad auxilium veni- 
rent, mox utrimque interclusi aut caesi aut in aquam depulsi ex 
majore parte mortem obierunt. Ac summam se victoriam repor- 



M ) Albertus dux: «villeicht ein armbrost schoscz vom lager hcrwarts gegen vns. 
Ex arch. Wimar. 

85 ) Chron. Colon. Molinet 1, p. 136. 

86 ) Dux Carolus iu litteris de XX. Junii apudGachard documents inedits etc. I. 243. 
Cfr. quae eadera dic Albertus dux dc co scripsit, de »dic tuckisch auszlegung der ar- 
tickel, die miszglauben erzeugt.* .. . ,der herczog dewtet die artickel nach seinem 
gefallen." Ex arch. Wimar. 

tasse, Germaoorum perfidiam se punivisse hostes gloriati sunt 87 ). 
Episcopus autem Monasteriensis furore inflammatus apud impera- 
torem multa in marchiouem invectus sed honorificis verbis sopitus 
est 88 ). Nam imperator verens, ne tota pactio frangeretur, etei 
damno virtutis et dedecori nominis Germanici, indutias severe ser- 
vavit. Itaque quum legatus statim in castra Burgundica se con- 
tulisset, ut pacem melius servatum iri diceret mortuosque re- 
peteret sepeliendos — id quod Burgundionum superbiam amplius 
auxit — 89 ) multa cum Coloniensibus acta sunt, ut naves redderent. 
Nec prius illi ad id commoti sunt, quam imperator proscriptionem 
et legatus excommunicationem minarentur. Tum demum placitum 
est, ut naves per legatum Neomagium ad ducem remitterentur 90 ). 
Sic omnia composita erant, statuto, ut dux quarto die abiret, sed 
pacis verae faciendae fiducia non magna. XX. enim Junii Alber- 
tus: »Num, inquit, pacis conditiones serventur, futura docebunt 
Kex enim Franciae , quod certum accepimus , magnum agmen mit- 
tit, qui tertio vel quarto die aderit 91 )." Tamen die XXVI. dux, 
sequenti imperator copias abduxit 92 ). 

Ducem XV M hominum hac obsidione. quae undecim menses 
duraverat, Germanici scriptores 93 ), IV M optimorum militum Comi- 
naeus perdidisse narrant, copiae vero ceterae fatigatae et exte- 
nuatae tam mala conditione utebantur, ut contra Franciam eos 
ducere non auderet 94 ). Manebant igitur circa Namurcura, donec 



OT ) Cfr. duas epistolas apud Gachard 1. c. p. 243—248. — Initium pugnae etiam 
Schaten 1. c. p. 726 eodem modo narrat, quo Burgundiones. 

88 ) Schaten 1. c. 

89 ) Gachard 1. c. „Depuis icelle escarmuche, lesdits Alleroans sc sont donlcement 
accordez au partcment et a la maniere de marchier , chascun contre son pays. 

90 ) Cfr. litteras Alberti ducis de XX. et XXI. Junii. 

91 ) ibidqm. Ex arch. "Wimor. 

^*) "Wierstraat. Chronique ancienne apnd Comines ed. Lenglet II. p. 21 6. De ul- 
timis belli diebus a scriptoribus varia narrata sunt, quorum multa falsa. Molineti ca- 
potXIX. confusum est. Pugna quam ortam esse XXVI. Junii narrat, eapite XXII., XVI. 
Junii pugnata est. Wicrstraat de pluribus proeliis narrat, quae dubito num vera sint. 
Qni pugnam XV. dici Jnnii in XXIII. ponit cfr. v. 2899. Contracta ex variis scripto- 
ribus multa inveniuntur apud Meyer ot Schaten. 

93) Chron. Colon. ac posteri fcre omnes. Molinet nihil affert. 

9*) Comines liv. IV. chap. V. 

postea in Lotharingiam irruperunt. Honorem ille quidem obtinuit 
neque parvum, toti exercitui Germaniae se restitisse ac fere feli- 
citer 95 ). Quantus vero eorum numerus sit , qui in exercitu Germa- 
nico ceciderint, nulhim exstat testimonium nec computatio fieri 
potest. Novesii autem VII c et L fere homines perierunt; LVI im- 
petibus Caroli fortiter restiternnt 96 ). 

Sed quomodo paullatim res 'ita evenerint, ad quem finem stu- 
diorum et Caroli et imperatoris, restat, ut accuratius quaeramus. 

Quae usque ad niensem Aprilem acta fuerint, de his jam prius 
dissertum, quibus patere intelligimus neque Christiani interven- 
tionem neque quod Carolus temptavit. ut cum electoribus praeter- 
misso imperatore cjusque damno ipse res componeret, bene suc- 
cessisse. Deinde imperator Coloniam profectus ex imperio quam 
maximas potuit copias paulatira collegerat. Ubi repudiatis, quae 
a ducibus et Juliacensi et Clivensi oblata erant, ut paci compo- 
nendae se interponerent, ipsos principes hortatus est, ut quae 
deberent imperio officia, memores essent. Scimus etiam cum 
Ludovico id actum fuissc, ut non soluni ducem Novesio propelle- 
rent, sed omnino viribus unitis contra hostes et domesticos et 
externos progredereutur. Res igitur ineunte Aprili ita se habue- 
runt, ut Alberti marchionis dicto uti si licet , sine armorum con- 
cursu componi non posse viderentur. 97 ). Hactenus quoque litterae 
marchionis et dncis Saxoniae satis sufficiunt, quarum ex frequentia 
marchionem imperatoris animum usque ad id tempus rexisse se- 
que ad pugnam conserendam praeparasse intelligimus. Certe mar- 
chio se id facere credidit. 

Tamen cogitandem est eo tempore copias imperatoris nondum 
satis magnas fuisse, ut ducem posset aggredi. Nam e Germania 



9S ) Comines IV, 2 , s cxcusoit envers les Anglois snr son honneur, qui seroit foule 
s il se leToit. 

% ) Wierstraat. 

97 ) V. Aprilis, marchio ad Guilelraum Saxoniae. .Wbsen wir zu diser zcit wenig 
iu schreibcn, dieweil wir ms der hulffe aus dem reyche vnd anderswo wartende, vnd 
die iczt ym zu zihcn scin soll , verschen , lassen wir die dinge am thunlichst varen. 
aber als vns die hendel noch ansehen, bedunckt vns sie mogen ane veltstreit nicht wol 
beygelcgt werden." Ex arch. Wimar. 

septentrionali nondum nllae aderant, cum conjurationibus Germaniae 
superioris tum actum est, ut veuirent. Opus esse videbatur, ut 
supplementa exspectarentur, priusquam arma Carolo conferren- 
tur. Atque imperator tanta potentia usus est, ut summa consilia 
caperet. Nam praeter ea, quae aperte cum Ludovico rege pa- 
ctus est, secretius id quoque egit, ut cum eodem rege concilium 
generale convocaret, quo Sixto papa, quod simoniace electus esset, 
deposito ecclesiam et in imperio et in Francia episcoporum com- 
modis constituere voluerunt. Hoc concilio etiam fore sperabant, 
ut audacia Caroli coerceretur, Quin etiam imperator cum rege 
communicavit, jam principum nonnullos consilio assensos esse, 
simul eum invitans, ut et ipse concilio celebrando operam daret. 
Id quidem utrum verum fuerit an fictum per imperatorem nescimus, 
certe hac in re marchionis consilio usus fuisse non videtur, neque 
ducis Saxoniae. Fortasse auxilio principum ecclesiasticorum con- 
fisus est. Suasit autem regi, ut omnia in secreto retineret. Quod 
consilium cuin Hungariae regi per nuntium proditum esset, se 
ipsum quoque periclitari is intellexit, quia novum papam cum im- 
peratore contra ipsum se conjuncturum esse praevidit. Matthias 
autem illo tempore cum Ferdinando rege Neapolitano et Carolo 
Burgundico consensit. Quorum utrumque litteris hortatus est, ut 
Sixtum papam commoverent, ut praeverso illo ipse papa concilium- 
in talem locum convocaret, ubi sociorum studiis omnia regeren- 
tur. Praeterea autem rex Hungariae suasit, ut Carolus Ferdinandi 
filio Mariam filiam in matrimonium daret; qui ipse tum Ferdinandi 
filiam duxit. Deinde in Austriam promisit se irrupturum esse. 
Ac revera anni 1475. verno tempore princeps Neapolitanus Alpi- 
bus superatis in Burgundiam superiorem venit, 99 ) dum in castris 

* 

98 ) De sequentibus confer: Extracta ex scriptis repertis apud nuncium ex Hunga 
ria , ex arch. Dresdensi. 

„ltem quoddam transsumptum cujusdam litterae, in quo Imperator intimat, cum 
ipse et rex (Franciae) ad utilitatem christianitatis celebrare velint concilium et pro. 
priis personis intercsse et dare ordinem statui ecclesiae ct pontiflcatui , quem tenet Six- 
tus, qui non canonice sit electus, sed per cardinales symoniace factus sit, ct csset 
restringendum illam audaciam et stultitiam ducis Burgundie , qni maliciosissime pacem 
Francie et Alcmannie perturbat. " 

") Guichenon hpstoire de Sayoye II. p. 141. 

Caroli episcopus Caputaquensis orator Neapolitanns una cum Me- 
diolanensi et Hungarico diligenti commercio utuntur. m ) Tum vero 
medio mense Aprili Alexander episcopus Forliviensis , quem lega- 
tum apostolicum papa miserat, Coloniam venit. 1 ) Qui statim inter 
partes belligerantes pacem ut componeret, summa ope nisus est; 
papa enim rem nequaquam concilio committere voluit. Reperitne 
is secretum pacis faciendae , quod Christiano non successerat ? Sane 
conditio Caroli periculosa fuit. Legatus autem minime hac in re 
consiliis et auxilio principum Germanicorum usus est, sed verisi- 
militer jam tum cum iis egit, qui postea pacem composuerunt, 
cum Dr. Heselero et Hugone de Montfort, a parte Burgundica cum 
episcopo Caputaquensi , oratore regis Neapolitani. Etiam marchio- 
nem Je Rfltelu reperimus, 2 ) qui jam ante conventum Trevirensem 
consiliorum Burgundico - Austriacorum conscius fuerat Usque vero 
ad finem Aprilis iegatus in Germanorum castris versatus I. 
Maji die a Carolo exceptus est. 3 ) Ac primo quidem non multam 
profecit, nam marchio X. Maji satis contemptim de ejus opera lo- 
quitur. 4 ) Tamen per eum sine dubio id effectum est, ut exercitus 
tam mira lentitudine progrederetur, quamvis satis multi milites 
convenissent. Ac statim post primum concursum indutiae factae 
sunt. Quae deinde inter utramque partem acta essent, neque 
tunc neque nostris temporibus innotuere. Nam quae conditiones 
in vulgus emanarunt, nihil nisi id habuerunt, ut exercitum dux 
Novesio abduceret, nihil contra Coloniam moliretur, totique inter 
epiocopum et capitulum controversiae se interponere desisteret. 
Quibus acceptis dux simul legato et oratoribus imperatoris <qui 
non nominati sunt) promisit se nunquam bellum imperio illaturum 
esse , cum imperatore electoribus principibus pacem se servaturum 
neque Hungariae regi neque comiti Palatino auxilia missurum, 
immo imperio quantum posset armis contra quoscunque adfuturum, 
se principem vasallum obsequentem et electorum imperii sacri 

100) Comines ed. Lenglet II, p. 216. 

"*) Non prius memoratur, quam in Ktteris ex posteriore' parte mensis Aprilis. qnam- 
quam Raynaldus, annal. eccles. X, p. 559 eum jam XII. Februarii a papa deputatum 
esse refcrt. 

*) Bircken p. 820. 

3) Comines ed. Lenglet II, 216. *) MuIIer, p. 700. 

fratrem fidelem praestiturum. Ipsi Hermanno Hassico se subventu- 
rum esse contra alios promisit, sed in rebus Francicis ad nihil se 
obligavit. Jam imperator non poposcit, sed dux proposuit*). Hel- 
vetios autem, quamvis ut membrum imperii pacis illius ipsi parti- 
cipes essent, quum antea expresse constitutum esset, ut nihil in- 
festi dux in eos gereret, tunc quidem duci proditos esse aeque ac 
Renatum ducem jam manifestum est. Scilicet gratiam tulerunt, 
quod bellum contra Burgundiam quasi ipsorum proprium habuere. 

Acceptis denique quae dux proposuerat, Albertus dux et mar- 
cbio coram oratoribus Burgundicis fore polliciti sunt, ut imperator 
nunquam ducem iu terras haereditarias sequeretur. Quas condi- 
tiones tum propositas, tum ab imperatore acceptas esse, — hoc 
ip80 tempore, quo imperii exercitus in promptu erat, qualis inde 
a bellis Hussiticis nunquam exstiterat, quo Helvetii victores Bur- 
gundiam in superiorem progressi sunt ducemque ab Italia inter- 
cluserunt r quo Ludovicus rex in Picardiam irrupit, quo denique Ca- 
roli exercitus labefactus ejusque populi seditiosi et perturbati sunt 
— haec aperte demonstrant, consilia jam omnino aliter couverti 
coepta esse. Quae ut fierent, nihil aliud efficere potuit, quam quod 
iterum spes aderat fore, ut Carolus Mariam filiam Maximiliano 
daret. Hoc enim pretio imperator omnes deserere paratns erat 
Posterioris enim aevi scriptores rerum Austriacarum Maximilianum 
ip8um dixisse narrant, inter secretas pacis conditiones eam quoque 
fuisse, ut Mariam in matrimonium acciperet 6 ). 

Quod ad consilium quomodo imperii principes, in primis mar- 
cbio et dux Saxoniae se habuerint, statui nequit, tamen eos parum 
contentos fuisse ex eorum epistolis sentiri potest. Certe conditio- 
nibus publice paciscendis aderant, sed quia summi principes et 
belli duces fuerunt, non ad commune cum imperatore agendum. 
Probari non potest eos conditionis secretae conscios etsi suspicatos 
fuisse. Albertus vero Saxo usque ad ultimum temporis momentum 
pugnatum iri speravit. Certe eo quod indutias tam severe tenuit, 

5 ) Ezcerpt ans den Copyen, so yn der Taydignng mit Herczog Carln Ton Bnrgond 
vor Newss furgcschlagen worden sind, bis es xnr ricbtignng komrn. Ex arch. Bambg. 

6 ) Gerardus Roo bistoria Anstriaca p. 283. Bircken idem nescio an ex Gerard 0 
narrat, p. 820. 

marchio omnem militum invidiam odiumque in se convertit, deinde 
cnm duce Alberto paucis ante discessum diebus, quum Carolum 
ducem salvere juberet in castris Burgundieis, magnis cum bonoribus 
ibiexceptu8 8uspicionempraebuit 7 ). Hocminimemirandumest. Plura 
nescimus, tradiderunt autem posteri imperatorem ipse clam cum duce 
convenisse 8 ). Hoc colloquio et opera legati res ad compositionem ve- 
nisse putaverim 9 ). Ac quum tandem dux in ipsius terras rediisset, 
imperator per tres menses continuas in regionibus Rhenanis ver- 
satus est, non ut controversiam illam , quae belli causa praelata 
fuerat, omnem componeret, non ut principes non obsequentes, ut 
ducem Clivensem in jus vocaret. sed ut cum Burgundione ageret. 

Quae quum ita essent, pax in odium offensionemque omnium 
incurrit, ac tam mira plerisque tanta rerum mutatio visa est, nt 
eam nisi fraude et proditione factam esse credere non possent. Ac 
primo quidem prudentibus yerbis usi sunt. Sic Colonienses Bernen- 
sibus statim litteras mittentes omnes scripserunt hnjus pacis poe- 
nituisse, quia bellum aut aliae inimicitiae non prohibitae sed aper- 
tae ut antea essent : quibus rebus ut imperator meliorem finem da- 
ret, facile fieri potuisse, qui viribus admodum magnis adfuisset 10 ). 
Mox vero, exercitu Coloniae dimisso, postquam marchio et dux 
Albertus abierunt, quum imperator solus in his regionibus versare- 
tur, apertius de proditione, de principum corruptione dictibabant; 
esse Saxonem et Brandenburgicum Caroli largitionibus commotos, 
ut imperatorem invitum ad pacem faciendam cogerent. Atque 
praesertim Colonienses eorumque praefectus Guilielmus de Arburg 
talia cum dixissent, per homines divulgata tandem ad aures Al- 
berti ducis pervenerunt. Verum quum ille Colonienses et Guiliel- 

7 ) Comines ed. Lenglet II, 216. 

8 ) In litteris praeseutium et in iis libris, qui ab aequalibus scripti sunt, de hoc 
colloquio nihil invenitur, neque apud Bircken. Cfr. tamen Gerardura Roo, 1. c. p. 309 
et posteriores fere omnes. Fortasse Roo eum nuntium ex eodem fonte hausit, quo 
secretam nuptiarum conditionem. 

d ) Carolusj dux VI. novembris anno 1476. ad imperatorem scripsit: ,Ego jam 
omnia pariter compleui, litteras dedi ipsi domino prothonotario vcstrae majestatis 
(Dr. Heseler), prout ad faciendam in cedula domini legati episcupi Forliuiensis me ob- 
ligavi. Cfr. Chmel 1. c. I, 1. p. 186. Hanc obligationcm ante Novesinm factum esse 
non est, cur uegemus. 

10) Schilling l. c. p. 158—161. 

mum de Arburg bujus facti rationem poposcisset, tergiversantes 
omnia negarunt. Arburg enim ille XVI. octobris nunquam se di- 
xisse Alberto duci scripsit, quae ipsius honori nocerent; immo si 
sciret, qui talia de ipso calumniatus esset, se semper paratum esse, 
ut ipse verborum suorum rationem haberet et ut ducem contra 
omnes defenderet, per quos ejusmodi calumniae vulgatae essent. 
Ac siinilia fe're Colonienses responderunt dicentes se nunquam 
aut in senatu aut extra senatum tam graves de ipso vel de mar- 
chione dubitationes agitasse neque quidquam de his criminatio- 
nibus audivisse. Ceterum per Hassiam quoque isti principes 
tanti flagitii videntur accusati esse, qua ex terra per comitem 
de Honstein Albertus dux certior factus est. Itaque dux etiam 
Henricum landgravium verbonim rationem poposcit, sed verisimi- 
lites eandem responsionem accepit, quamquam nulla exstat 11 ). 
Sed rumores quum semel exorti essent, reprimi facile non potue- 
runt. Ceterum quis scit, an imperator ipse talia indirecte excita- 
verit 12 ), ut invidiam hujus pacis a se in alios converteret, in eum 
praecipue , cujus auctoritatem et consilia proximp sequenti tempore 
prorsus respuitl 

Itaque quum hujus belli historia in chronicis perscribi coepta 
esset, vivis plerumque illis, qui interfuerunt, principes, praesertim 
marchio, apertae proditionis arguti sunt. Sic Chronicon Coloniense, 
exeunte illo saeculo scriptum, secrete rem compositam esse tradi- 
dit, ita ut de pacis conditionibus paucissimi certioresfierent. Fuisse 
autem rumorem, nisi ducis Caroli leones tantam effecissent stra- 
gem imperii, illum prorsus exstinctum futurum fuisse, quum impe- 
rator rei publicae multum curiosus per principes prohibitus esset, 
qui sequi noluissent. Ac marchio imprimis eo suspicionem prae- 
buit, quod ex imperii exercitu jam prope urbem Tuitium profe- 
ctus magno cum silentio in patriam rediit 13 ); tamen si animo no- 

H) Cf. litteras ex arch. Weimar. Haec controversia duravit usque in hiemem. 

12) Hic Droysenii guspicionem sequor. Preussische Politik II, 433. 

1 3 ) Chron. Colon. ,der Marckgreue van Brandenborch zoich stillichen tzo Duyt- 
sche over Rijn vnnn macht sich heym, eer yemants wnyste. Unn die heren van Collen 
tzoigen ym uae over Rijn vnu schenckden eme cteynoit vnn anders mere; M vill 
meynten, so was dat geschenck besser, dat eme der hertzoch van Bnrgondien ge- 
schenckt hadde vur Nuyss." 

biscum reputarimus, quem totum per bellum se gesserit, quomodo 
omnia postremo per legatum acta sint, criminationes illas fide satis 
parva dignas censebimus. Cui commodo ille imperatorem prodere 
potuit? Soli pecuniae? Nonne pax Austriae amicitiam cum Bur- 
gundia et summas spes attulit? Sed res utut est, Lubecae 14 ), 
Argentorati 16 ), Bernae omnibusque locis ubi hac pace periculum 
non remotum esse intellexerunt , viros omnes accusarunt proditio- 
nis . quorum consiliis et auctoritate actum esse putabant. Hi igi- 
tur imperatorem , hi marchionem , hi legatum proditorem appella- 
runt, omnes pecunias accepisse dixerunt. Id certe verum est, 
salutem rei publicae privatis commodis proditam esse eo tempore, 
quo hostis summis erat in angustiis. 

Sed multo etiam magis rerum conditio mutata est, quam illis 
locis putabatur. Nam imperator directa via in adversariorum ca- 
stra transgressus est. Dum enim in regione Rhenana versatur, 
Insulis cardinalis legatus et imperatoris oratores cum consiliariis 
Burgundicis egerunt. Aderant et ipsi Palatini comitis oratores, 
quibus nihil magis res mutatas esse manifestum est. Ac XXXI. die 
Julii u ) legatus coram duce verba fecit de diuturna amicitia inter 
imperatorem et ducem Philippum atque uti prius principes ad 
Philippi auxilium invitati essent, sic nunc quoque imperatorem 
duci permittere auxilium contra Franciae regem. Ipsum impera- 
torem cum omnibus imperii principibus velle ad auxilium venire, 
si rex Franciae Carolum adoriendo principem imperii imperiumque 
violaret. Palatini autem oratores comitatem paratissimum esse 
nunciarunt, ut voluntati imperatoris obsequeretur. .lam videban- 
tur omnia per iraperatorera et ducera coramuniter rectum iri 17 ). 
Hoc sensu usque in mensem novembrem agi pergebatur , tum tan- 
dem pax facta est. 

Dr. Georgius Heseler pro imperatore, episcopus Caputaquensis 



**) Dettmar Lubecensis II, p. 868. 

,5 ) Similia, praesertim omnes Garoli pecuniis corrnptos esse, Argentorati vulga- 
bantur. Gfr. Mone Quellensammlungen I, p. 266. 
**>) Ex archivo Dresdensi. 

H) C£r. litteras Nicolai comitis de HoheuioUeru ad marchionem , de XV. Avgasti, 
apud Miuutoli Ku.rfu.rst Friedrich I. Anhang p. 20. 

pro duce Carolo, cardinalis episcopus Forliviensi9 pro papa in 
castris Burgundicis ante Nanceium de his conditionibus convene- 
runt: I., ut alter alterius terras in protectionem suam susciperet; 
II., dux illius se hostem futurum esse proraisit, qui imperatorem 
imperiumve aggrederetur ; imperator „pro se tt idem duci auxilium 
pollicitus est. III. , placuit, ne discordiis inter subditos utriusque 
exortis pax et confoederatio fracta judicaretur. IV. , liberum com- 
mercium utriusque vasallis omnibus permissum est. V., pax con- 
firmabitur usque ad finem decembris et VI., publice pronunciabi- 
tur usque ad festum Epiphaniae. VII. , ut uterque oratores rait- 
teret ad papam illius benedictionem petiturus , VIII. , ne alter a 
papa dispensationem peteret vel oblatam acciperet. IX. , ultima 
denique conditio ea posita est, ut principum imperii unusquisque 
in pacera comprehensus censeretur, nisi qui se comprehendi nolle 
infra quatuor menses duci Carolo declaravisset. Igitur post qua- 
tuor menses imperium hac pace obligari potuit, ut Carolum contra 
Franciam, contra alios quoscunque hostes — cur non contra 
Helvetios? — adjuvaret. Praeter has vero conditiones publicas 
secretae exstant; prima, ut nec ducis conjunctio cum rege Matthia 
nec imperatoris cum regibus Bohemiae et Poloniae paci noceat; 
deinde imperator pollicitus est intra sex menses se de possessione 
Ferrettae dijudicaturum et rem ad Caroli satisfactionem composj- 
turum esse. Quod si ipsi non contigisset, utrisque et Carolo et 
adversariis qua componendi via uti vellent liciturum esse 18 ). 

XVII. novembris haec documenta signata ac XXXI. demum 
die Januarii sequentis anni a Carolo confirmata sunt 19 ). 

Hac pace studia Caroli minime exercita esse non est qui neget, 
Eodem enim tempore omnes principes in pace comprehensos esse 
dictum est, quo Carolus Renatum Lotharingiae ducem terra here- 
ditaria privavit, quo jam contra Helvetios ingens bellum paravit. 

Nec meum est, ut omnes res, quae nunc susceptae sunt enar- 
rem, quamvisad conditionem rerum plane mutatam demonstrandam 



18 ) Chmel Mon. Habsb. I, 1. p. 125— -130. Translatio Francogallica apud Co- 
mines ed. Lenglet, III, p. 446 non omnia habet. Excerpta praebet Raynaldoa. 

19 ) Chmel Mon. Habsb. I, 1. p. 183. 

necessarium sit; sufficiat hoc loco, ut nuptias Mariae cum Maximi- 
liano mense Majo sequentis anni a Carolo confirmatas esse narrem. 
Carolus autem postquam Eduardum regem Angliae , ut solus bel- 
lum contra Ludovicum pergeret, commovere non potuit, pace fa- 
cta inter Franciam ut Angliam , XIII. die septembris cum Ludo- 
vico pacem inierat in decem annos. Omnibus igitur consiliis, quae 
antea in animo habuerat omissis, nihil aliud egit, quam ut Lotha- 
ringiam Helvetiamque ulcisceretur. Quocum imperatorem prorsus 
consensisse ex eo intelligimus , quod post pacem publicatam civi- 
tates imperii Helvetiis auxilia mittere vetitae sunt 20 ). 

I 4 



Paul v. Stetten Geschichte von Augsbg. I, p. 215. — Neque res Colonienses 
per imperatorem ad certum finera perductae sunt; non prius enim quies iu archiepisco- 
patum rediit, quam post mortem Ruperti. 

VITA SCRIPTORIS. 



Cottbusii natus sum Carolus Aagustus flermannus Mark- 
graf patre Andrea et matre Guilielmina e gente Propstiana, 

r 

quibus superstitibus pio animo laetor, anno hujus saeculi XXXVIII., 
die XXX. mensis Maji. Fidei evangelicae addictus sum. Littera- 
rum elementis imbutus gymnasium frequentavi Cottbusiense. In- 
eunte anno LVII. maturitatis testimonio instructus almam Viadri- 
nam adii studiis historicis operam daturus et per tres semestres 
scholis interfui virorum Braniss, Grunbagen, Haase, Junk- 
mann, Karow, Roepell, Rossbach, Rueckert ibique gocius 
fui seminarii historici, quod Roepellius optime de me meritus 
tunc moderabatur. Deinde Jenam migravi et viros Droysen, 
Fischer, Schleicher disserentes audivi, sed duobus semestri- 
bus post hanc academiam petii, ubi viros audivi Droysen, Ranke, 
Hirsch, Boeckh, Trendel enburg, Twesten. Quibus omni- 
bus praeceptoribus meis ago gratias quam maximas, sed gratis- 
sima semper memoria prosequar Droysenium, qui insigni comi- 
tate permisit, ut et Jenae et Berolini per quinque semestres in 
societate historica essem. 

SENTENTIAE CONTROVERSAE. 



1. Cominaeus minore fide dignus est, quam vulgo putatur. 

2. Hegelius injuste judicat de legibus Atheniensibus a So- 

lone datis. (Gesch. der Philos. T, 181). 

3. Expeditio, quam Mauritius dux Saxoniae anno 1552 contra 

Carolum V. imperatorem suscepit, non potest excusari. 

4. Documenta a Chmel in Monum. Habsb. 1, 1. p. 20 et p. 25. 

edita non in annum 1473. sed 1471 referenda sunt. 

5. Concilium Constantiense ipsum reformationem ecclesiae 

impedivit, eo quod electionem Martini V. papae ante 
reformationem fieri constituit. 

6. Recte Sybel dicit Germanorum rempublicam antiquo tem- 

pore non conditionibus agrariis sed gentibus aptatam 
fuisse. 

7. Godofredus Hermannus non recte judicat in Aeschyli 

Enmenidibus Minervam antequam sortitus finitus sit, 
calculum in urnam conjicere. 



Google 



